8,000 Cawangan Starbucks Amerika Syarikat Bakal Ditutup Sementara

Nampaknya rangkaian kedai kopi terkenal juga tidak terlepas daripada menjadi melakukan kesalahan. Terbaru, Starbucks Amerika Syarikat telah mengumumkan mereka bakal menutup sebanyak 8,000 cawangan di negara tersebut diatas kes perkauman yang berlaku.

Difahamkan insiden perkauman yang terjadi di negara tersebut baru-baru ini berlaku apabila terdapat dua pemuda berkulit hitam berada di kedai tersebut selama dua jam tanpa memesan sebarang air.

Keadaan menjadi lebih serius apabila permintaan dua pemuda tersebut untuk menggunakan tandas ditolak. Mereka juga telah dihalau keluar daripada Starbucks oleh pelayan rangkaian tersebut. Pelayan tersebut turut menelefon pihak polis untuk segera datang bagi meleraikan insiden yang berlaku.

Insiden yang berlaku ini turut dirakam dan telahpun menerima lebih 10 juta tontonan di media sosial.

Meskipun masalah yang berlaku ini disebabkan etika kedua-dua belah pihak, ramai yang mengecam pelayan Starbucks yang berpihak untuk menghalau pemuda tersebut hanya disebabkan kedua-duanya berkulit hitam sekaligus menimbulkan isu perkauman.

Isu ini turut mengundang beberapa ahli politik terkemuka di Amerika Syarikat untuk tampil memberi ulasan. Tidak kurang juga para netizen yang telah memulakan kempen #BoycottStarbucks berdasarkan insiden yang berlaku.

Sebagai usaha untuk meleraikan isu yang berlaku serta tanda mohon maaf, Starbucks telah memilih untuk menutup  8,000 rangkaian Starbucks di negara tersebut selama sehari pada 29 Mei ini.

Pada hari tersebut, para pekerja Starbucks bakal diberi kursus serta pendedahn tentang cara melayan pelanggan dengan lebih baik bagi mengelakkan perkara yang sama berulang lagi.

Keputusan ini dibuat setelah CEO Starbucks, Kevin Johnson melihat pendedahan kursus ini mampu menawarkan solusi serta meningkatkan kepercayaan pengguna terhadap produk dan servis mereka dalam jangka masa yang panjang. Difahamkan pelayan yang mencetuskan pergaduhan tersebut kini telahpun dibuang.

Untuk pengetahun anda, ini bukanlah pertama kali Starbucks Amerika Syarikat memilih untuk menutup sementara rangkaian mereka secara besar-besaran. Sebelum ini, sekitar 2008 Starbucks Amerika Syarikat telahpun menutup sebanyak 7,100 cawangan selama sehari bagi menawarkan kurus penghasilan latte yang lebih baik buat para pengguna.


Namor Mungkin Diperkenalkan Sebagai Penjahat Dalam ‘Black Panther 2’

Ada sebab mengapa filem Black Panther 2 masih tidak mempunyai tarikh tayangan rasminya dalam Phase 4 Marvel Cinematic Universe. Nampaknya, satu lagi watak popular Marvel kemungkinan besar akan diperkenalkan dalam Black Panther nanti.

Khabar angin tentang Namor a.k.a Sub-Mariner akan menjadi ‘penjahat’ dalam Black Panther 2 semakin bertiup kencang beberapa hari ini. Sebenarnya ini adalah langkah terbaik Marvel Studios bagi memperkenalkan watak Namor kerana agak sukar untuk Namor mendapat filem solonya yang tersendiri.

Mengapa? Kerana Namor sering dibandingkan dengan watak Aquaman oleh DC Comics. Disebabkan kejayaan filem Aquaman, Namor pastinya berdepan tugas sukar menyaingi populariti Aquaman.

RUMOR ALERT: Namor is reportedly being considered to be introduced as the main villain in Black Panther 2…Imperious Rex, finally we could get Namor in the MCU! pic.twitter.com/zafROL4gLB

— TV Timeout (@CentralTimeout) August 1, 2019

Namor sebenarnya adalah anak seorang mutan berbangsa Atlantean yang mempunyai kuasa super dan kemampuan mengawal hidupan laut. Disebabkan beliau adalah seorang mutan, ianya juga salah satu cara terbaik bagi Marvel Studios memperkenalkan franchise X-Men ke dalam MCU.

Namor sememangnya antara watak penting dalam franchise X-Men, Fantastic Four dan Avengers. Jadi jika khabar angin ini benar, MCU pastinya akan jadi lebih menarik selepas ini. Jika DC Comics ada Aquaman, Marvel Studios ada Namor untuk dibanggakan.


Nampak Girang Gembira, Ini Rupanya Sebab Remy Ishak Dan Farah Nabilah Berjoget Menyanyi Bersama

Sambutan Hari Raya Aidilfitri tahun ini pasti berbeza, mana tidaknya, hampir 2 tahun kita menyambut Hari Raya dalam fasa pandemik, mestilah tahun ini anda mahu sambut dengan meriah bukan?

Kemeriahan raya kali ini boleh diraikan dengan produk kesukaan Remy Ishak dan Farah Nabilah. Eh apa yang istimewa sangat produk ini sampai mereka suka sangat? Kalau anda nak tahu jom layan dulu video “Raya Bersama, Raya Bermakna”!

Sampai berjoget-jogetlah si Remy Ishak, Farah Nabilah dan yang lain-lain. Punyalah hebat penangan ‘Ve’ yang mereka dok sebut-sebut ini. Anda sudah tengok kan video Remy Ishak dengan Farah Nabilah itu?

Nampak berbeza sangat sebelum dan selepas mereka jumpa dengan produk ini kan! Raya yang suram pun bertukar menjadi ceria dengan kehadiran produk-produk ni! Wah, memang best sangat lah raya anda kali ni.

Eh, ‘Ve’ tu apa? Untuk pengetahuan anda, Ve ini adalah siri jenama dapur Malaysia yang penuh inspirasi dengan memberikan rasa autentik dan asli dari kepelbagaian budaya dan warisan.

Siri Ve menampilkan beberapa produk seperti VeSawit, VeCorn, VeSoya dan yang terbaru VeLada. Persiapan raya pun jadi mudah sahaja! Meriah betul mereka sambut menggunakan produk-produk ini semua! Setiap hidangan pun memberikan rasa yang bermakna!

Suasana Aidilfitri pasti meriah dengan pelbagai hidangan yang disediakan terutama sekali rendang, ketupat, kuah kacang yang selalu dinanti-nantikan bila raya. Tapi penting untuk pastikan minyak masak yang kita guna adalah berkualiti.

Tidak payah risau! Anda guna sahaja VeSawit sebab rasa minyak sawit autentik mampu membangkitkan aroma lokal serta kaya dengan vitamin E yang disahkan oleh Institusi Swiss Vitamin.

VeSawit juga sesuai untuk semua jenis masakan tradisi Melayu terutama sekali untuk menggoreng atau menumis, memang sesuai untuk anda nak masak rendang nanti.

Dah masak banyak hidangan tu, tidak lengkaplah kalau tidak buat kuih raya kan? Minyak jagung VeCorn la bahan rahsia yang diperlukan bagi menyedapkan lagi kuih raya. VeCorn yang kaya dengan Omega 6 dan Vitamin E pasti menjadikan kuih raya lebih lembut dan lazat.

Biskut kacang mazola adalah antara yang wajib dihidangkan di pagi raya. Jadi kalau anda nak mengekalkan rasa asli biskut mazola macam yang nenek anda buat, gunalah minyak VeCorn.

Ada yang menarik dalam Siri Ve ini VeSoya lah! Eh kenapa pula menarik? VeSoya ialah minyak masak daripada kacang soya tau, memang jarang jumpa kan.

VeSoya ini sesuai untuk menggoreng juga dan selalu digunakan untuk masakan Korea tau! Dah berkumpul beramai-ramai dengan keluarga itu mesti nak juga kan rasa makanan lain Syawal ini. Selain makanan tradisional, kita boleh juga buat makanan yang rare untuk dihidang time raya kan!

Boleh la buat ayam goreng Korea guna minyak VeSoya! Fuh, memang sedap sangat. Anda tahu tak, VeSoya juga kaya dengan Omega 3 & 6 tau! Rasa rangup setiap hidangan anda untuk syawal ini!

Istimewa kali ini Siri Ve memperkenalkan produk baru iaitu VeLada. Menariknya, VeLada ada dua jenis iaitu lada hitam dan lada putih asli dari Sarawak tanpa sebarang bahan pengawet. Sesuai untuk menambahkan perasa pada makanan anda!

Masa raya biasalah, makanan yang disediakan selalunya berminyak, tapi anda boleh gantikan dengan minyak masak NeuVida yang lebih sihat. NeuVida tahan suhu sehingga 245°celcius dan dibotolkan dalam botol bio-PET.

Selain itu, NeuVida juga mengandungi 83% Asid Oleik, jadi anda boleh menikmati juadah raya tanpa rasa bersalah.

NeuVida menjadikan sajian rasa lebih versatil. Produk minyak premium ini diimport daripada Argentina, memang luar biasa la kualitinya.

Baju raya sudah cantik mesti anda nak senyum dalam keadaan yang penuh yakin. Kekalkan senyuman manis anda dan nafas yang segar dengan berus gigi MorningKiss Optimus Charcoal dan ubat gigi MorningKiss Tea Tree Oil.

Berus gigi dari MorningKiss mempunyai berus arang slimtip 0.01mm yang lebih halus untuk menghilangkan plak gigi dan mampu membersihkan gusi secara lembut.

Tapi lagi best kalau anda guna berus gigi dengan ubat gigi MorningKiss tau! Nafas anda jadi segar sahaja. Bila gigi sudah cantik, barulah yakin nak senyum dan ber-ootd!

Yang paling best sekarang ada promosi hebat iaitu anda berpeluang mendapat VeLada hitam Sarawak yang bernilai RM10.50. Bestnya!

Apa anda tunggu lagi, jom dapatkan kesemua produk ini  di Lazada, Shopee dan pasaraya tertentu untuk maklumat lebih lanjut mengenai kempen ini, boleh layari laman sesawang ini!

Anda juga boleh guna lagu tema video ini di Facebook dan Instagram story! Lagu ini boleh download dekat Spotify! Kami pun sudah tidak henti-henti nyanyi ini. Jom kasi lagu ini trending raya ni!

Sementara itu, kami kongsikan beberapa resipi menarik yang boleh anda cuba untuk dihidangkan di pagi raya. Klik sahaja pautan di bawah ini.

Lebih 1.6K ‘Shares’, Ini Resipi Mudah Lemang Guna Air Fryer Dijamin Sedap Seperti Dibakar

Resipi Ringkas Rendang Kerang, Juadah Istimewa Untuk Aidilfitri Dijamin Sedap

Lebih 7K ‘Shares’, Ini Resipi Chicken Perattal Yang Sedap Dan Ringkas Untuk Anda Cuba Di Rumah


Nampak Macam Kristal Bergerak, Rekaan Unik Kereta Ini Curi Tumpuan Netizen

Industri automotif dunia telah mencipta 1001 jenis reka bentuk kenderaan yang unik dan menarik. Ada yang sesuai digunakan di atas jalan raya dan ada juga yang hanya sesuai dijadikan koleksi peribadi ataupun pameran acara automotif sahaja.

Baru-baru ini tular di Twitter satu rakaman video menunjukkan sebuah kereta berbentuk kristal sedang keluar dihadapan khalayak orang ramai yang seperti menunggu kehadiran kereta tersebut.

Everything gonna be so ugly in 10 years 🤦🏾♂ pic.twitter.com/ZjYwYwxP0x

— jordan …yea the ugly one (@TheoryJuoce) August 10, 2021

it was shown in the petersen auto museum and yeah it was cool pic.twitter.com/jBOUMRTu9B

Kereta berbentuk kristal tersebut dikenali sebagai ‘Lo Res Car’ terhasil daripada menurunkan resolusi 3D model Lamborghini Countach yang direka oleh Marcello Gandini dari awal tahun tujuh puluhan.

‘Lo Res Car’ dicipta sebagai sebuah kereta eksperimen reka bentuk konseptual, bukannya kereta konvensional yang boleh digunakan oleh orang ramai. Jadi kereta ini memang tidak dijual di mana-mana pasaran dalam dunia ini.

Ia mempunyai dua tempat duduk di mana tempat duduk penumpang berada di belakang pemandu. Lebih unik lagi, kereta ini tidak mempunyai sebarang pintu dan pemandu serta penumpang hanya boleh masuk ke dalam kereta ini dengan membuka badan kereta yang diangkat menggunakan penggerak elektrik.

Badan kereta berbentuk ‘kristal’ ini diperbuat daripada polikarbonat lutsinar yang telah diwarnakan dengan warna hitam legap (matte black) untuk pengalaman pemanduan yang unik. Beberapa bahagian dalamannya pula menggunakan keluli tahan karat supaya ia nampak lebih kemas dan minimal.

Pelbagai pandangan dikongsikan melalui ciapan oleh orang ramai, paling menarik sekali ada yang menyamakan kereta ini sama seperti Tesla Cybertruck hasil ciptaan Elon Musk.

Walaupun Tesla Cybertruck mempunyai bentuk yang ‘pelik’, namun ia berjaya meraih perhatian orang ramai semasa datang ke tapak pembinaan. Baca lagi menerusi pautan di bawah.

Kehadiran Tesla Cybertruck Ke Tapak Pembinaan Raih Tumpuan Orang Ramai

Kedai Di India Mampu ‘Convert’ Honda Civic Jadi Lamborghini Dengan Modal RM56,257 Sahaja

Guna Enjin Pam Air, Anak Muda Ini Bina Replika Ferrari Dengan Kos RM4,118 Sahaja


Nampak Macam Rosak Sedikit, Kos Baiki Range Rover Ryzal Ibrahim Cecah RM41,100

Semakin tinggi nilai sesuatu kenderaan yang kita pakai, semakin mahal kos penjagaan dan baik pulih kenderaan tersebut. Baru-baru ini selebriti media sosial, Ryzal Ibrahim telah berkongsi kos baiki kereta SUV berjenama Range Rover selepas dia terlibat dalam satu kemalangan jalan raya.

Dalam satu video reels yang dikongsikan dalam Instagram Ryzal, kereta SUV dia telah merempuh bahagian belakang sebuah Nissan Serena sehingga cermin belakang MPV itu pecah dan tercabut mengenai bahagian hadapan kereta Ryzal. Kemalangan itu turut melibatkan sebuah Mercedes dan Perodua Myvi yang berada di hadapan Nissan Serena itu.

Ryzal turut berkongsi beberapa gambar keadaan keretanya selepas berlaku perlanggaran itu di mana bahagian kiri bumper hadapan tercabut dan ada komponen terjatuh pada bahagian kanan hadapan kereta.

A post shared by Ryzal Ibrahim (@ryzalibrhm)

Pada penghujung video itu, Ryzal berkongsi tangkap layar kos baiki Range Rover yang mencecah RM41,103.16 walaupun dari luaran nampak kesan kerosakan pada Range Rover itu nampak sedikit sahaja.

Tambah Ryzal lagi, insurans telah cover kesemua kos-kosnya dan dia juga perlu membayar ganti rugi kepada beberapa buah kenderaan lain yang terlibat sama dalam ‘kemalangan berangkai’ tersebut.

Ramai yang mempersoalkan bagaimana kemalangan itu boleh berlaku. Menurut Ryzal kemalangan tersebut berlaku disebabkan microsleep semasa dia memandu ketika itu. Microsleep ini bukan sahaja boleh berlaku kepada pemandu, bahkan boleh terkena kepada penunggang motosikal juga.

Diharap semua pihak sentiasa peka dan berhati-hati semasa memandu atau menunggang motosikal. Jika berasa letih, sila berhenti di tempat selamat dan berehat terlebih dahulu sebelum meneruskan perjalanan ke destinasi.

Jangan lupa sentiasa pastikan kenderaan anda mempunyai cukai dan insurans yang sah supaya pada masa akan datang, andaikata berlaku sebarang kemalangan yang tidak diingini, insuran dapat memberikan perlindungan kepada semua pihak terlibat dalam kemalangan itu.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


Nampak ‘Oyen’ Lepak Atas Ferrari, Lelaki Ini Ambil Peluang Buat Sesi Bergambar Dengannya

Setiap kali ternampak perkataan ‘Oyen’, automatik kita akan terus teringat pelbagai ‘perangai suka cari pasal’ kucing berwarna oren itu tidak kira sama ada dalam atau luar negara. Ada sahaja aksi kucing itu yang membuatkan kita rasa geram, pada masa sama berasa geli hati apabila ulang tayang rakaman video-video berkenaan.

Baru-baru ini beberapa keping gambar ‘Oyen’ telah mencuri perhatian pengguna Facebook apabila kucing itu dengan selamba duduk melepak di ruang ‘S-Duct’ (satu ruangan terbuka pada bahagian hud hadapan) sebuah Ferrari F8 Tributo.

Menurut pemilik akaun Facebook Timothy Dat StickerGuy, pada pukul sekitar pukul 1 pagi dia ternampak dua ekor kucing sedang bermain-main di hadapan Ferrari tersebut. Melihat telatah kucing-kucing yang ‘selamba’, dia pun ambil kesempatan untuk buat sesi ‘photoshoot‘ bersama ‘Oyen’ itu.

Hantaran Facebook itu telah mendapat lebih 46,000 kali perkongsian oleh pengguna Facebook dari pelbagai negara. Ramai yang terhibur melihat pose yang dibuat oleh kucing itu. Seolah-olah tahu ada orang sedang merakam gambarnya.

Untuk makluman, kereta Ferrari berharga RM1.08 juta ini mempunyai ruangan terbuka pada bahagian hud hadapan untuk menambahbaik downforce sebanyak 15% berbanding model 488 GTB. Anda boleh lihat penjelasan penuh di sini dan video ini.

Sementara itu, anda boleh lihat gambar di bawah salah seekor ‘Oyen’ terperosok masuk ke dalam ruangan S-Duct tersebut. Mungkin ‘Oyen’ ingat itu ruang untuk main gelongsor agaknya.


Nampak Pelik Tetapi ‘Style’, Sekumpulan Kereta U-Turn Secara Serentak Tarik Perhatian Ramai

Pelbagai ragam pengguna jalan raya dapat kita lihat sama ada baik mahupun sebaliknya apabila penggunaan dashcam semakin meluas pada hari ini.

Baru-baru ini salah seorang pengguna jalan raya terkejut apabila melihat sekumpulan kenderaan membuat ‘U-turn berjemaah’ secara serentak di hadapannya semasa melalui jalan di Segambut.

Bukan sedikit, tetapi hampir 8 buah kenderaan berbuat perkara sama serentak pada ketika itu. Bermula dengan kenderaan paling belakang sebuah MPV berwarna cerah, diakhiri juga sebuah MPV berwarna gelap.

Tindakan kesemua kenderaan itu telah menimbulkan rasa tanda tanya kepada warganet. Pelbagai dakwaan dilontarkan oleh pengguna media sosial, ada yang mendakwa mereka sedang ‘berlakon’, ada berpendapat terdapat roadblock di hadapan dan macam-macam lagi.

Bagaimanapun ramai yang ‘memujinya’ kerana ia nampak kemas dan style seperti sedang melakukan ‘acara u-turn berirama’, tanpa sebarang kenderaan berlanggar antara satu sama lain.

Berdasarkan komen-komen yang dikongsikan netizen, situasi ini biasa berlaku di kawasan tersebut kerana selepas kawasan flyover itu ada sebuah sekolah dan ramai penjaga pelajar-pelajar akan membuat U-turn di situ.

Nampaknya kejadian seperti ini kerap berlaku rupanya, bagaimanapun ini kali pertama ia terakam pada dashcam dengan bilangan kenderaan yang banyak.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Seorang pemandu Hilux dikecam ramai selepas memotong di garisan berkembar dan lorong selekoh. Tonton lebih lanjut melalui pautan di bawah.

‘Saya Sudah Beam, Lori Tak Bagi Laluan’ – Pemandu Hilux Beri Alasan Selepas Gagal Memotong

Jadi ‘Punca’ Jalan Sesak, Kereta Pengiring VIP Kena Hon Dengan Pengguna Jalan Raya

Gara-Gara Halang Laluan Bas, Tindakan Kumpulan Lelaki Ini ‘Alih Kereta’ Myvi Raih Perhatian Netizen


Nampak Penyayang Di Media Sosial, Penyanyi Indonesia Pukul Isteri Selepas Naik Angin Dituduh Curang

Lesti Kejora dan Rizky Billar merupakan pasangan selebriti yang menjadi idola netizen di Indonesia kerana kerap mempamerkan kemesraan mereka di media sosial. Namun langit selalunya cerah dan baru-baru ini, rumah tangga pasangan ini bergoyang dan kini menjadi bualan hangat peminat di Indonesia.

Ia selepas tularnya laporan polis yang dibuat Lesti Kejora bahawa beliau menjadi mangsa Kekerasan Dalam Rumah Tangga (KDRT). Dalam laporan tersebut, pelakon yang berusia 27 tahun dikatakan mula bertindak agresif dengan memukul isterinya selepas wanita itu meminta untuk dihantar pulang ke rumah orang tuanya.

Rizky dikatakan naik angin dan dmenolak Lesti di atas katil sebelum mencekiknya sehingga wanita itu terjatuh di lantai. Kejadian tersebut dipercayai dilakukan berulang kali.

Difahamkan, insiden tersebut berlaku selepas penyanyi dangdut itu mendakwa suaminya berlaku curang. Susulan daripada perbuatan itu, mangsa mengalami kecederaan di bahagian tangan dan leher.

demi Allah kata gue rizky billar jahat banget, he’s nothing without her. lesti you’re really brave for this, you’re deserve better and fight for your justice until the end. pic.twitter.com/Sj5FgR9lLd

Melihat komen-komen peminat di Twitter, mereka berasa simpati dengan kejadian yang menimpa Lesti Kejora dan berkata Rizky Billar seorang yang tidak ada apa-apa tanpa Lesti Kejora di sisi.

Ada juga yang berkata sudah berasa tidak sedap hati sejak Lesti melangsungkan perkahwinan dengan Rizky. Seorang lagi netizen berpendapat Rizky sepatutnya bersyukur mempunyai isteri yang baik dan secantik Lesti kerana Rizky sendiri ‘tidak setaraf’ dengan Lesti.

tbh I felt something wrong w rizky billar from the start and never liked him fr some reason and today my intuition proven, feel pity for lesti.

— Resya Ichaa (@ItsMeResya) September 29, 2022

Rizky billar is nothing without lesti kejora btw. Why do men always do sh1t when they get what they want.

— konan disini🍒 (@txtfromptrs) September 29, 2022

what the fuck? rizky billar is a fucking mid he should be grateful for his wife and kiss the ground she walked on https://t.co/9O6YYWikXR

Rizky dan Lesti berkahwin pada 19 Ogos 2021 dan pasangan ini dikurniakan anak lelaki diberi nama hasil gabungan nama mereka, Muhammad Leslar Al-Fatih Billar.


‘Nampak Sangat Lonely’ – Video Iklan Cari Pekerja Ini Buat Netizen Terhibur

Ketika ini, ramai orang mula menggunakan aplikasi TikTok untuk mendapatkan maklumat terkini dan juga berkongsi informasi kepada umum agar viral, lalu mendapat perhatian pihak sepatutnya.

Terbaharu, sebuah video iklan kerja kosong oleh House of Kambing telah tular di media sosial dimana memaparkan seorang pekerja di restoran terbabit menyanyi sambil melakukan kerjanya mahukan rakan sekerja segera.

♬ original sound – House Of Kambing – House Of Kambing

Menerusi video tersebut, pekerja terbabit mengatakan sudah dua bulan tiada pekerja baru sehingga dia penat terpaksa bekerja dua syif. Untuk pengetahuan anda, House of Kambing mencari krew perkhidmatan dan dapur dengan gaji bermula dari RM2,000.

Perkongsian video tersebut telah meraih perhatian orang ramai dan rata-rata netizen memuji kreativiti mereka menghasilkan iklan jawatan kosong yang unik serta ‘catchy’.

Malah, para netizen boleh ‘relate’ dengan pekerja tersebut yang terpaksa kerja dua syif disebabkan kekurangan pekerja. Oleh itu, rata-rata netizen meminta agar mereka yang mencari kerja untuk memohon kerja di sini agar pekerja itu dapat kawan bekerja.


Nampak Seperti Kereta Baru, Proton Saga Tahun 1989 Mahu Dijual Dengan Harga RM25,000

Proton Saga sinonim sebagai kereta kebangsaan negara Malaysia kerana ianya lambang kejayaan negara menerokai industri automotif.  Kereta Proton Saga yang pertama dilancarkan pada tahun 1985 dan kereta tersebut telah dihadiahkan kepada Muzium Negara sebagai simbol bermulanya industri automotif negara.

Pada hari Sabtu yang lalu, tular di Facebook mengenai sebuah Proton Saga tahun 1989 mahu dijual dengan harga RM25,000. Melalui gambar-gambar yang dikongsikan, kita dapat lihat pemilik kereta ini betul-betul menjaganya siap lengkap berbalut dan masih menyimpan buku manual yang asal.

Menurut pemilik posting ini, dia menerima gambar-gambar dan info melalui perkongsiaan WhatsApp. Perkongsian ini telah mendapat ribuan like, share dan komen dari pengguna Facebook yang lain.

Rata-rata ramai yang kagum apabila melihat kereta yang sudah berusia 32 tahun masih dalam kondisi yang baik dan kelihatan seperti ‘kereta baru’ keluar daripada kilang.

Salah seorang pengguna Facebook turut berkongsikan video proses restorasi kereta Proton Saga ini yang dikongsikan oleh pemilik kereta ini di YouTube. Melihat proses restorasi yang dibuat, patutlah kereta ini nampak seperti ‘kereta baru’ keluar dari kilang. Hasil kerja mereka memang kemas dan teliti.

Siapa sangka walaupun sudah mencecah 32 tahun, kereta ini masih lagi elok dan boleh bergerak seperti hari pertama ia keluar dari kilang. Jika anda berminat untuk memiliki kereta kebangsaan negara ini, bolehlah hubungi pemilik asal untuk maklumat lanjut.

Bermula 13 Februari sehingga 17 Februari nanti, anda boleh membida nombor siri pendaftaran ‘KFC’. Klik pautan di bawah untuk baca lebih lanjut.

Kini Anda Boleh Abadikan Perkataan ‘KFC’ Pada Kenderaan Mengikut Undang-Undang

Miliki Kereta BMW Pada Usia 18 Tahun, Rupanya Beli Guna Wang Edar Dadah

Porsche Pilih Kulim Untuk Bangunkan Kilang Pemasangan Kereta?


Nanas Sebagai Bahan Masakan, Ini Kelebihannya Yang Anda Patut Tahu

Nanas, antara buah-buahan tempatan kegemaran saya. Ia sedap dimakan begitu sahaja setelah direndam di dalam air garam. Wah! Teringat-ingat pula makan baby pineapple semasa di Phuket, Thailand akhir tahun lalu.

Menyebut nanas, sudah pasti terbayangkan daunnya yang keras menegak ke atas dan kulitnya yang tajam bukan? Buah yang berwarna kuning, berjus dengan rasa masam-masam manis ini cukup enak dimakan begitu sahaja.

Bertambah enak bila dicicah kicap atau kuah rojak petis. Tqpi pastikan tahu bersihkannya agar tak tergatal mulut dan lidah kelak. Selain itu, nanas sering juga ditambah atau digunakan dalam masakan.

Nanas (An an as comosus) adalah sejenis tanaman tropika yang dipercayai berasal dari Bahagian Timur Amerika Selatan. la diperkenalkan di Tanah Melayu pada abad ke 16 oleh orang-orang Portugis.

Selaras dengan perkembangan tanaman getah, nanas mula ditanam di Singapura, Johor dan Selangor pada 1921 sebagai tanaman kontan. Sejak itu, tanaman nanas terus berkembang dan diusahakan secara perladangan di kawasan tanah gambut terutamanya di Johor.

Kini Malaysia merupakan salah satu negara pengeluar utama nanas dunia selain daripada Thailand, Filipina, Indonesia, Hawaii, Ivory Coast, Kenya, Brazil, Taiwan, Australia, India dan Afrika Selatan.

Apabila dimasukkan isi buah nanas ke dalam masakan, ia mampu meningkatkan rasa masakan tersebut, selain membekalkan banyak nutrien kepada tubuh.

Chef Wan antara chef yang gemar menggunakan nanas dalam masakannya. Dalam buku beliau 400 Resipi Terbaik Chef Wan, terdapat beberapa menu yang menjadikan nanas sebagai bahan masakan.

Antaranya Daging Goreng Bernanas, Daging Masak Asam Nanas, Lamb Chop bersama Cutni Nanas, Nanas Goreng dengan Daging, Ayam Goreng Bernanas, Kari Udang Bernanas Thai, Mufin Kelapa Bernanas dan Lempeng Nanas.

Semestinya nanas memberikan rasa yang unik dan berbeza, jika tidak masakan chef selebriti ini banyak menggunakan nanas dalam resipi beliau.

Buah nanas mempunyai kandungan Vitamin C yang tinggi yang amat diperlukan untuk kesihatan dalam membantu menyembuhkan luka atau cedera di samping penyerapan zat besi ke dalam saluran darah.

Kandungan Vitamin B di dalam buah nanas terutamanya B1 (thiamin) berfungsi dalam membantu proses penghadaman dan melicinkan proses pencernaan dalam usus manakala Vitamin B3 (niacin) bersama kandungan karbohidratnya dapat mengawal sistem penghadaman agar sentiasa sihat.

Kandungan potassium bersama-sama sodium di dalam buah nanas dapat mengawal imbangan air dalam tubuh manusia.

Selain itu, buah nanas juga mengandungi sejenis enzim yang sangat berguna di dalam sektor perubatan iaitu enzim bromelin di mana ianya digunakan dalam meluas semasa pembedahan untuk mengawal bengkak, jangkitan dan menghalang berlakunya pembekuan darah.

Enzim bromelin ini selain digunakan dalam bidang perubatan, mungkin juga boleh membantu pencernaan, menurut American Cancer Society.

Turut dipercayai pengambilan jus nanas membantu membakar lemak badan kerana kandungan enzim bromelin ini bekerjasama dengan enzim lain yang terdapat pada perut iaitu enzim lipase, untuk mencerna kandungan lemak pada makanan yang kita makan.

Dengan kedua-dua enzim ini, nafsu makan dapat dikurangkan dan penyingkiran lemak menjadi lebih optimum.

Menarik fungsi dan kelebihan memakan nanas. Namun begitu, betapa banyak khasiat nanas, tetap lebih baik diambil secara sederhana dan usah berlebihan.

Untuk mencuba resipi nanas, Lembaga Perindustrian Nanas Malaysia ada menyediakan 42 resipi nanas di sini.


80,000 ‘Digital Nomad’ Bakal Berhijrah Ke Malaysia Dengan Pas Khas Menjelang Tahun 2025

Sudah menjadi satu praktis biasa buat para pencipta konten dan seumpamanya berkerja dari jarak jauh yang mana kini dikenali sebagai nomad digital. Memandangkan Malaysia juga merupakan antara lokasi kegemaran para profesional IT, maka kini hadir dengan agenda untuk menjadi hab nomad digital di rantau ASEAN.

Dengan agenda ini, ia menyasarkan penghijrahan seramai 80,000 warga asing    ke Malaysia di bawah pelaksanaan DE Rantau. Sasaran positif ini mengikut Perbadanan Ekonomi Digital (MDEC) secara langsung akan membawa kepada nilai ekonomi berjumlah RM4.8 bilion dalam bentuk perbelanjaan kepada ekonomi domestik.

Untuk makluman semua, kini terdapat lebih 807 hab nomad digital DE Rantau telah tersedia di seluruh negara meliputi Pulau Langkawi, Kuala Lumpur dan Melaka. Di samping itu, terdapat sasaran untuk mewujudkan sekitar 2,000 hab tambahan pada tahun ini.

Buat yang tidak biasa mendengar tentang DE Rantau, ia merupakan medium yang ingin memanfaatkan pasaran buruh digital negara dengan mengalakkan kemasukan pemain industri teknologi seperti pencipta konten, pembangun digital dan profesional teknologi maklumat dari seluruh  dunia.

Langkah perluasan ini dilihat selari dengan penawaran Malaysia pada Nomad Digital Warga Asing iaitu menyediakan visa pas kemasukan yang disesuaikan untuk pekerja jarak jauh bagi mempromosikan ekonomi digital negara di bawah program DE Rantau.

Difahamkan pas nomad digital itu akan sah dalam tempoh 12 bulan melalui mengesahan imigresen negara. Syaratnya ketat ini termasuklah pemohon perlu memiliki kriteria bersama jumlah pendapatan tahunan minimum RM100,000 dan memiliki bukti dokumentasi kontrak pekerjaan aktif selama 3 bulan dengan syarikat tempatan ataupun asing di Malaysia.

Pas ini juga bakal membenarkan kemasukan pemohon bersama ahli keluarga dengan penambahan caj RM500 bagi setiap isi rumah yang ingin menetap di Malaysia.

Mengikut jangkaan, setelah 3 lokasi hab tersebut didapati perluasan lokasi nomad digital akan diteruskan ke Ipoh-Perak, Johor Bahru, Kota Kinabalu-Sabah dan Kuching-Sarawak pada tahun ini.


Ini Cara Nando’s Dalam Menghargai Hasil Seni Anak Tempatan

Mula diperkenalkan di Malaysia hampir dua dekad yang lalu, Nando’s berjaya memberikan yang terbaik dalam menawarkan menu masakan berasaskan ayam. Tidak hanya terkenal dengan menu yang ditawarkan, Nando’s juga antara yang konsisten serta popular dalam menyokong hasil seni anak tempatan dengan pengajuran Nando’s Art Initiative.

Program yang berlangsung setiap tahun ini terbuka buat semua anak tempatan melalui dua kategori iaitu fine art dan digital art. Lebih menarik, program yang dijalankan ini turut menawarkan hadiah yang bernilai bagi menghargai hasil anak tempatan sekaligus mencungkil bakat dan minat mereka yang berminat dengan seni visual.

Pada tahun ini, acara ini berjaya dilancarkan sempena ulang tahun Nando’s Art Iniative buat kali ke-10. Konsep, kreatif dan kualiti yang ditampilkan antara yang menjadi penilitian dalam mencari pemenang. Berikut merupakan antara pemenang bagi Nando’s Art Initiative 2017.

Buat anda yang mempunyai bakat dan kemahiran baik dari kategori fine art atau digital art, kami cadangkan untuk ikut serta pada tahun hadapan memandangkan acara ini dijalankan pada setiap tahun.


Nando’s Art Initiative Raikan Bakat Seni Artis Muda Negara

Nando’s Art Initiative (NAI) adalah salah satu usaha Nando’s untuk mencari artis muda yang berbakat dan sama-sama memartabatkan industri seni negara. NAI pertama kali diperkenalkan pada tahun 2008 sebagai satu platform untuk artis muda berkarya dan selepas beberapa tahun, NAI kini menjadi medan persaingan hebat artis-artis muda menunjukkan kreativiti mereka.

Ali Bebit, pemenang tempat ketiga NAI 2008 adalah antara artis yang kini sudah menempa nama di peringkat antarabangsa. Karyanya kini telah berada di beberapa muzium seni di Eropah antaranya Museum of Fine Arts (Russia) dan Museum Palazzo Arese Jacini (Italy).

“Nando’s Malaysia sangat gembira dengan jumlah penyertaan untuk NAI 2016 ini. Selama beberapa tahun ini, Nando’s telah menjadi medan untuk artis muda menempa nama mereka dalam industri seni. Kami sangat berbesar hati untuk menyediakan platform untuk artis-artis ini di samping menyemai dan menyokong perkembangan seni para artis ini,” kata Mac Chung Lyn, CEO Nando’s Chickenland.

Dengan tema ‘Your Art, Your Story‘, Sebanyak 931 penyertaan telah diterima dari lebih 60 universiti dan kolej serata Malaysia dalam dua kategori iaitu kategori Fine Art dan dan kategori Digital Art. Kategori Fine Art telah dimenangi oleh Siti Nor Hidayah Bt Mohamad Mokhtar manakalah Yau Boon Han pula memenangi kategori Digital Art.

Pameran pemenang Nando’s Art Initiative ini kini dipamerkan di The Boulevard Publika dari 9 September hingga 18 September sebelum ianya berpindah ke art space Nando’s Chinatown, Petaling Street dari 22 September hingga 19 Oktober 2016. Berikut adalah beberapa karya seni yang kini dipamerkan di Publika di samping karya pemenang NAI.

Jangan lupa untuk pergi lihat dan support karya artis-artis muda negara. Memang kreatif dan cantik-cantik karya mereka ini. Kudos Nando’s dengan usaha murni ini!


Nando’s Ucap ‘Goodbye’, Bakal Tutup Operasi Di Malaysia?

Buat anda yang tertanya-tanya adakah benar rangkaian restoran jenama Nando’s bakal menutup operasi di Malaysia. Jawapannya tidak, mereka hanya mengucapkan selamat tinggal kepada pinggan mangkuk lama kerana rangkaian restoran Nando’s bakal menerima reka bentuk pinggan yang lebih menarik dan moden.

Pertanyaan ini hadir bilamana Nando’s memuat naik gambar dengan kata-kata perpisahan ‘selamat tinggal’ di media sosial mereka. Ucapan itu telah meninggalkan ‘netizen yang jenis baca tajuk’ dengan tanda tanya sehingga ada sesetengah ‘netizen yang jenis baca tajuk’ mengucapkan selamat jalan dan terima kasih kerana telah menyajikan mereka dengan makanan yang enak serta layanan yang baik.

Memetik laporan Malay Mail yang melihat laman web rasmi Nando’s Malaysia, pihak pengurusan menyatakan bahawa pinggan mangkuk baru yang lebih cantik akan direka oleh seorang seniman muda Afrika Selatan. Nando’s pula akan menjual kembali pinggan mangkuk lama dan hasil jualan tersebut akan diserahkan kepada NGO yang membantu golongan yang memerlukan.

Jurucakap Nando’s Malaysia memberitahu bahawa pihak restoran akan mempamerkan pinggan mangkuk lama di hadapan kedai mulai hari ini dan pelanggan boleh membeli dengan setiap orang dihadkan kepada lapan keping pinggan mangkuk sahaja.

Semua cawangan Speedy tawar promosi mega sebelum tutup operasi. Untuk bacaan lanjut, klik pautan di bawah.

Semua Cawangan Speedy Tawar Promosi Mega Sebelum Tutup Operasi Secara Rasmi

Tidak Mahu Rugi, Pawagam Di Seluruh Malaysia Bakal Tutup Operasi Mulai 2 November Ini?

Mahu Tumpu Pasaran UK, Tesco Rancang Tutup Operasi Di Malaysia?


Cara Saya Ajar Anak Deco Rumah Tanpa Mereka Sedar

Memandangkan ramai yang slalu bertanya dan kadang-kadang jadi isu pasal anak kecil sepahkan rumah sehingga tak boleh hendak deco, boleh sahaja deco kalau kita ajak anak skali deco.

Video pendek yang saya kongsi ini nak tunjukkan cara saya menggalakkan anak-anak mengemas bilik mainan mereka. Jadi tidaklah saya penat sangat mengemas hehe..

assalamualaikum dan salam sejahtera..memandangkan ramai yg slalu bertanya n kdng2 jd isu pasal anak kecik sepahkan rumah jd x boleh nk deco.. boleh ja deco kalau kita ajak anak skali deco hehe jgn kecam na.. short video yg sy share ni nk tunjukkan cara sy menggalakkan anak2 sy mengemas bilik mainan dorang.. jd x delah sy penat sgt mengemas hehe.. sy buat contest utk dorang..bio dorang excited..lg excited sebab dpt reward kalau menang.. reward trophy medal ja..medal pakai ja yang kita punya menang sukan dulu2.. trophy kt kedai ada juai rm5 ja.. skali skala bg reward cmni kt dorang pun dorang rasa hepi sgt2..sampai bwk ke tido trophy tu..yg medal tu jgn la bg main sgt..kang tebelit leher..stakat sarung2 cmtu pun dh kembang dorang ni.. hehe apa2 pun terpulang pd cara masing2 sebab hanya ibu bapa yg memahami anak masing2..sekian moga anda bahagia disamping family tersayang

Posted by Nani Idayu on Sunday, February 21, 2016

Saya buat pertandingan untuk mereka. Biar mereka teruja. Lebih teruja sebab dapat reward apabila menang. Reward trofi dan medal sahaja. Medal pakai yang kita punya menang sukan dulu-dulu. Trofi di kedai ada jual RM5 sahaja.

Sekali sekala beri reward macam ini pada mereka pun buat mereka rasa gembira sangat-sangat. Sampai bawa tidur trofi tu.

Medal jangan bagi main sangat.. kang terbelit leher. Setakat sarung-sarung pun sudah kembang mereka ini hehe.

Sebenarnya idea ini datangnya daripada abah saya, Shamsudin Halili. Semasa kecil abah selalu buat pertandingan-pertandingan untuk kami adik beradik.

Abah selalu buat pertandingan sukan seperti badminton dan ping-pong, dan belikan kami trofi dan medal.

Abah saya sangat kreatif bermain dengan anak-anaknya, dan kini sampai ke cucu-cucunya. Kredit untuk abah saya yang banyak bagi didikan yang kreatif sejak saya kecil lagi.

Sedikit sebanyak cara didikan saya pun mengikut abah saya.

Apa-apa pun terpulang pada cara masing-masing sebab hanya ibu bapa yang memahami anak masing-masing. Sekian, semoga anda bahagia di samping keluarga tersayang.

Hasil deco Puan Nani Idayu pernah dipaparkan dalam artikel Pernah Belajar Bidang Senibina Dorong Pasangan Ini Buat Dekorasi Sendiri Untuk Rumah.


‘Nano Gauntlet’ Dengan Saiz Sebenar Bakal Mula Dijual

Hot Toys bakal tampil dengan Nano Gauntlet versi Iron Man. Menariknya, Nano Gauntlet ini hadir dengan warna merah dan emas yang merupakan warna Iron Man.

Pasti anda teruja untuk mendapatkan ia. Bagi koleksi ini, infinity stone pada gauntlet menggunakan lampu LED, dimana hadir dengan 2 pilihan cahaya sama ada statik ataupun berkelip-kelip. Malangnya, ia hanya sesuai untuk dipamerkan dan bukan untuk dipakai.

Walaubagaimanapun, harga untuk koleksi ini masih belum diketahui dan ia dijangka akan tersedia di pasaran pada tahun 2020 atau 2021. Untuk maklumat lanjut, anda boleh layari laman web Hot Toys.


Naqiu Boboy Kongsi Kisah Zaman Kejatuhannya 12 Tahun Lalu

Nama Naqiu Boboy pernah menjadi satu fenomena suatu ketika dahulu, namun tiba-tiba nama beliau ‘hilang’ lebih sedekad dalam industri muzik tanah air. Kini, setelah 12 tahun berlalu, nama Naqiu Boboy kembali menjadi sebutan dalam kalangan peminat dan rakan artis setelah membuat ‘comeback’ menyertai sebuah rancangan realiti.

Ramai peminat tertanya-tanya dimana dan mengapa beliau telah menghilangkan diri sejak 12 tahun yang lalu.

Terbaru, menerusi wawancara santai Begitu Begini yang dihoskan oleh DJ Nazz telah menjemput Naqiu untuk berkongsi kisah kejatuhan dan kebangkitan penyanyi lelaki ini dalam industri hiburan yang mungkin ramai tidak tahu.

Dalam temu bual yang berdurasi 15:39 minit ini menyaksikan Naqiu memberitahu tentang kekesalannya pernah jatuh dalam industri muzik. Dia menyalahi kesilapan yang pernah dilakukannya ketika baru berkecimpung di dalam industri muzik tempatan.

Menerutnya, beliau bekerja dengan nama-nama besar seperti Ujang, arwah Aub dan Stone Amuk tetapi tidak megambil sebarang input yang berguna ketika itu. Waktu itu, beliau hanya datang ke studio untuk membuat rakaman seperti yang disuruh tanpa mempelajari dengan lebih mendalam berkaitan muzik.

“Kalau betul saya nak bertahan dalam bidang ini sepatutnya saya dah kena belajar daripada usia 15 tahun yang lalu. Masa saya umur 15 tahun tu.” ujarnya dalam wawancara tersebut.

Selain itu, Naqiu turut berkongsi pengalaman beliau ketika dilamar pelakon Erra Fazira untuk menjadi artis pertama di bawah naungan syarikat Erra Fazira Entertainment.

Beliau turut menceritakan bahawa Erra Fazira pernah ke rumahnya di Johor dan setelah mendapat persetujuan daripada ibunya, Naqiu di bawa ke Kuala Lumpur untuk mengikuti sesi rakaman di studio NSR.

Apabila ditanya bagaimana pelakon terkenal itu boleh datang ‘melamarnya’, beliau menjawab bahawa abangnya berkerja di dalam syarikat pelakon tersebut dan memintanya untuk merakam satu lagu untuk diberikan kepada Erra Fazira.

Difahamkan, pihak NSR yang turut berada di dalam studio ketika itu tertarik dengan bakat yang dimilikinya lalu berbincang dengan Erra Fazira untuk menubuhkan sebuah band. Hasil daripada perbincangan tersebut, Erra melepaskan beliau ke NSR untuk menubuhkan kumpulan tersebut. Maka terciptalah kumpulan Boboy seperti yang dikenali sehingga sekarang.

Naqiu turut berkongsi kehidupannya selepas membuat keputusan untuk keluar dari industri dan menjadi penyanyi di kelab.

Menurutnya lagi, Kebanyakan pembelajaran yang diterima beliau adalah dari kelab. Beliau turut mendedahkan bahawa tujuannya memasuki rancangan realiti Gegar Vaganza ini bukan semata-mata hanya untuk membuat comeback tetapi beliau ingin membuktikan pada senior-senior dalam industri muzik yang pernah menghinanya dahulu bahawa beliau layak untuk berada di dalam industri tersebut.

Naqiu Boboy membuat kemunculan semula dalam rancangan realiti Gegar Vaganza yang berjaya menaikkan kembali nama beliau dalam industri muzik tempatan.

Terdahulu, artis dituduh sebagai penyokong Iluminati gara-gara menutup mata di sebelah kiri. Ketahui maksud sebenar di sebalik gambar tutup mata kiri ini di pautan di bawah.

Artis Dituduh Sokong Iluminati, Ini Maksud Sebenar Di Sebalik Gambar Tutup Mata Kiri

Artis Malaysia Muncul Juara Program Realiti ‘Bigg Boss 3’ Di India

Neelofa Berjaya Merangkul Anugerah ‘Influencer’ Di IAM 2019 Monaco


Naruto Bakal Kembali Dengan Sebuah Lagi Siri Anime Terbaru

Siapa sangka siri yang sudah lama menjadi pilihan peminat iaitu Naruto bakal hadir dengan sebuah lagi siri terbaru. Siri yang terbaru ini bakal memfokuskan kepada Naruto selaku watak utama dan merupakan sebuah lagi spin off daripada siri anime asal.

Berdasarkan pengumuman awal, difahamkan siri terbaru yang dinamakan sebagai Naruto Shinden ini bakal memaparkan timeline yang sama seperti Boruto iaitu 15 tahun selepas peperangan epik Fourth Shinobi World War. Tiga watak utama yang bakal ditampilkan adalah Naruto, Sasuke dan Shikamaru.

Berita pengumuman siri Naruto Shinden ini telahpun disahkan dan bakal mula ditayangkan seawal 10 Februari ini. Melalui penayangan siri anime ini, para peminat berpeluang melayan dua siri spin off iaitu Naruto Shinden serta Boruto: Naruto Next Generations.

#RealDeal. Nak dapatkan handphone power 8GB RAM + 128GB Storage? Jom tonton video ini.


Naruto Hiasi Pavilion Kuala Lumpur Sempena Koleksi Khas Bersama Coach

Naruto merupakan sebuah animasi dari Jepun yang sangat popular bukan sahaja di Malaysia, bahkan di seluruh dunia. Jika anda seorang peminat setia Naruto, Kami yakin anda akan cukup teruja untuk melihat gambar bersaiz besar watak Naruto yang kini boleh dilihat di butik mewah Coach di Pavilion, Kuala Lumpur.

Butik utama Coach ini yang terletak berhadapan persimpangan Bukit Bintang merupakan lokasi terbaik untuk memberitahu orang ramai perihal koleksi Naruto x Coach yang akan berada di pasaran tidak lama lagi.

Buat anda yang tidak tahu, hiasan di butik Coach ini adalah bersempena pelancaran koleksi edisi terhad antara Coach dan pelakon Michael B. Jordan, yang mana kesemua rekaannya bertemakan anime Naruto.

Rekaan pakaian ready-to-wear, kasut dan koleksi beg ini merupakan koleksi pertama Jordan bersama Coach. Jordan bekerjasama dengan Pengarah Kreatif Coach, Stuart Vevers dalam menghasilkan semua rekaan ini.

Untuk melihat koleksi Coach x Naruto, anda boleh klik artikel di bawah.

Coach Dan Michael B Jordan Hasilkan Koleksi Edisi Khas Bersama Naruto

Pandang Pertama adidas Copa UltraBoost x Naruto ‘Kakashi’

New Era Malaysia Lancar Koleksi Khas ‘Naruto’


Nas Daily Cadang Untuk Berpindah Ke Singapura Bersama Syarikatnya

Sebut mengenai Nas Daily mungkin beliau tidak perlu diperkenalkan lagi. Mula menempa nama dengan menghasilkan video pendek di Facebook seterusnya mencetuskan kontroversi antara yang membuatkan beliau menjadi perhatian dunia.

Beliau yang sebelum ini pernah memuat naik video yang mencetus kemarahan warganet Malaysia dengan membandingkan Malaysia dengan Singapura baru-baru ini telah mengumumkan beliau sudah menemui sebuah negara yang beliau bakal menetap selepas hampir tiga tahun mengembara.

Negara yang dipilih nampaknya tidak mengejutkan ramai setelah Nas Daily memilih Singapura sebagai tempat tinggalnya. Lebih serius, beliau bakal memindahkan syarikatnya untuk bertapak di Singapura.

Selain itu, teman wanitanya  di dalam sebuah perkongsian Instagram turut tanpa berselindung turut mengumumkan mereka bakal berpindah ke Singapura. Walaubagaimanapun, dikatakan Nas Daily tidak berminat untuk memohon warganegara Singapura setakat ini.

It’s official: we are moving to Singapore! After 3 years straight of traveling, living in one place for 2 months has been AMAZING. No packing and unpacking. I can own liquids larger than 100 ml 😂, I have a laundry machine, I can cook at home, and I even had time to make FRIENDS! And now I get to do all this – in Singapore 😍 Singapore is the hub of Asia, and arguably a major hub of the world. That’s why @nasdaily is moving us, and his company there. STRATEGY MIS AMIGOS. Their airport is insane (it has a movie theatre and a butterfly garden), there’s almost no traffic (a blessing for an LA girl) and the people are amazingly nice (and smart!). We could be there two months or two years, but no matter how long it is it’s going to be SICK! See you soon, SINGAPORE! 📸: @foreverchasingadventure 👏🏼

A post shared by  Alyne Tamir (@dearalyne) on Mar 19, 2019 at 1:49pm PDT

Berikutan pengumuman yang dibuat, tidak hairanlah Nas Daily bersama teman wanitanya kerap memuji dan kagum dengan negara Singapura. Malah, di dalam sebuah video Nas Daily didapati beliau turut diiringi oleh Perdana Menteri Singapura, Lee Hsien Loong.


Nas Daily Dikecam Kerana Isu Diskriminasi Pemilihan Pekerja Di Singapura

Vlogger terkenal Nas Daily minggu lalu dikritik hebat oleh warga Singapura kerana dilaporkan mendiskriminasikan penduduk Singapura untuk satu peluang pekerjaan di syarikat beliau.

Nas Daily dalam satu posting yang dibuat untuk rakyat Vietnam mahu mencari seorang dari negara tersebut untuk bersama-sama pasukan beliau di Singapura. Individu berkenaan mestilah pandai menghasilkan video serta dapat menyesuaikan diri dengan pasukan Nas Daily.

Namun, iklan kerja kosong berkenaan mendapat respon negatif daripada penduduk di Singapura. Mereka berpendapat tujuan sebenar Nas Daily mahu mengambil bukan warganegara Singapura untuk menyertai syarikat beliau adalah kerana faktor gaji. Mereka menuduh Nas Daily mahukan warga Vietnam kerana ianya ibarat  cheap labor untuk jawatan tersebut di Singapura.

Tawaran kerja berkenaan juga melanggar undang-undang Tripartite Alliance for Fair and Progressive Employment Practices (TAFEP) di mana setiap tawaran kerja tidak boleh menetapkan terma pemilihan calon dari luar negara untuk sesuatu jawatan yang berpengkalan di Singapura. Jawatan tersebut tidak boleh mendiskriminasikan rakyat Singapura di mana rakyat Singapura juga boleh membuat permohonan untuk jawatan tersebut.

Namun, Nas Daily kemudiannya mengeluarkan kenyataan perihal mengapa beliau mahu seorang rakyat Vietnam menyertai pasukannya. Menurut Nas, tujuan utama beliau mahu orang Vietnam untuk menyertainya adalah kerana beliau mahu mengembangkan laman Nas Daily Tiếng Việt yang akan berpengkalan di Vietnam. Sebolehnya, beliau mahu rakyat tempatan menyertainya kerana mereka lebih tahu tentang budaya negara Vietnam.

Beliau turut menambah bahawa video yang beliau hasilkan untuk Singapura sudah mendapat capaian 200 juta di seluruh dunia dan capaian itu menurut Nas adalah lebih baik daripada sesetengah filem Hollywood.

Tidak pasti sama ada Nas Daily akan dikenakan tindakan untuk iklan kerja kosong ini kerana isu ini masih dibawah siasatan pihak berkuasa Singapura. Mungkin Nas Daily terlepas pandang tentang betapa ketatnya undang-undang mengambil pekerja di Singapura berbanding negara asalnya.


80,000 Penjaja Dan Peniaga Di Selangor Bakal Terima Bantuan RM500

Kerajaan negeri Selangor hari ini mengumumkan seramai 80,000 penjaja dan peniaga di negeri itu akan menerima bantuan wang ringgit sebanyak RM500.

Pengumuman itu dibuat Menteri Besar Amirudin Shari melalui Pakej Selangor Prihatin Covid-19 seperti dilaporkan portal SelangorKini.

Bukan sahaja menerima bantuan wang tunai, tetapi peniaga-peniaga ini juga menurutnya akan dikecualikan sewa selama sebulan bagi membantu mereka terutamanya dengan perintah kawalan larangan yang kini sedang berkuatkuasa.

Khusus buat penjaja dan peniaga berlesen yang menerima kesan wabak Covid-19, Kerajaan Negeri memberi insentif khas berjumlah RM 500 kepada 80,000 peniaga / penjaja. Ini bagi mengurangkan beban mereka di saat getir ini. Bantuan ini berjumlah RM 40 juta #SelangorGempurCovid19 pic.twitter.com/zT5MDbIhkt

— Amirudin Shari (@AmirudinShari) March 20, 2020

Pakej itu menurutnya bukan sahaja menumpukan kepada peniaga sahaja tetapi golongan lain seperti petugas hospital dan pelajar  juga akan menerima bantuan daripada kerajaan negeri.

Melalui pakej itu, semua petugas hospital di Selangor dilaporkan akan menerima bantuan RM200 seorang bagi membantu mereka menghadapi pandemik COVID-19.

Manakala pelajar dari Selangor yang kini sedang menuntut di Sabah dan Sarawak turut diberikan bantuan wang tunai RM200.

Selain itu, pelajar di UNISEL, KUIS dan Kolej INPENS yang tidak pulang ke kampung pula diberikan bantuan makanan percuma bermula 22 hingga 31 Mac.

Baca perkongsian kami mengenai situasi terkini COVID-19 di negara kita. Klik pautan di bawah untuk membaca.

PM Rayu Rakyat Malaysia ‘Stay At Home’ Untuk Putuskan Rantaian COVID-19

5 Pencapaian Cemerlang Negeri Selangor Di Bawah Pimpinan Amirudin Shari

CCTV Dengan ‘Face Recognition’ Bakal Bantu Kurangkan Jenayah Di Selangor


Nas Daily Kantoi Maki Israel Bangsat, Cuba ‘Cover’ Selepas Nampak Kamera

Dalam satu hantaran yang tular di TikTok, pencipta kandungan dari Israel, Nas Daily sekali lagi mencetuskan kontroversi apabila cuba berselindung selepas beliau dirakam mengeluarkan kata-kata kesat ke atas negaranya sendiri.

Video yang dirakam oleh Jamel Jimmy dan dimuat naik di akaun TikTok memaparkan Nas Daily bersama-sama dengan beberapa orang teman di salah sebuah bandar.

Perakam video tersebut kemudiannya bertanya kepada Nas Daily, “Siapa bangsat kamu cakap?” Kemudian dibalas oleh Nas, “Bangsat Israel.” Bagaimanapun beliau cuba berselindung selepas melihat dirinya dirakam oleh lelaki terbabit.

Video yang dimuat naik pada 25 Jun lalu kini mula tular di TikTok. Setakat hari ini, ia telah ditonton sebanyak 6 juta kali dan telah menarik lebih 8,000 komen di akaun TikTok Jimmy.

Kebanyakan pengguna maya mendakwa itulah sikap Nas yang sebenar, seorang yang hipokrit dan talam dua muka. Pengguna maya dari Filipina turut mengutuk Nas yang pernah mencipta kontroversi di negara terbabit.

Bagaimanapun, Nas turut meninggalkan komen di video tersebut yang mendakwa bahawa video yang dimuat naik telah dimanipulasikan oleh Jimmy. Nas mendakwa bahawa dia menyebut bahawa dia adalah orang Palestin Israel, bukannya bangsat Israel.

Namun tiada siapa yang mempercayai Nas dan Jimmy mendakwa bahawa apa yang Nas lakukan hanyalah untuk populariti sahaja.

Perang antara rakyat Filipina dan Nas Daily buat vlogger dari Israel ini hilang ratusan ribu pengikut. Rujuk pautan di bawah untuk membaca.

‘Perang’ Antara Rakyat Filipina Dan Nas Daily Buat Vlogger Dari Israel Ini Hilang Ratusan Ribu Pengikut

Nas Daily Dikecam Kerana Isu Diskriminasi Pemilihan Pekerja Di Singapura

Ini Sebabnya Warga Israel Terlalu ‘Ghairah’ Mahu Melawat Malaysia Meskipun Diharamkan


Nas Daily Kecam Jenama Israel Persoal Kebebasan Wanita Untuk Bertudung

Walaupun Nas Daily menimbulkan rasa tidak senang terhadap penduduk Malaysia bulan lalu, Nas tetap Nas Daily yang dahulu. Dalam baharu yang dimuat naik pada hari semalam, Nas mengecam tindakan satu jenama dari Israel yang dilihat mempersendakan wanita bertudung.

Dalam video ‘The Worst Commercial’, beliau nyata tidak setuju dengan mesej yang cuba disampaikan oleh satu jenama pakaian di Israel, Hoodies. Dalam kempen berkenaan, maksud freedom (kebebasan) bagi jenama berkenaan adalah dengan berpakaian kasual tanpa diselubungi tudung atau niqab.

Iklan ini dibintangi oleh supermodel yang berasal dari Israel, Bar Refaeli. Dalam videonya, Nas menerangkan ianya tidak adil untuk berkata wanita bertudung tidak bebas kerana memakai tudung adalah hak dan pilihan setiap wanita. Jenama ini menganggap lebih kurang pakaian anda, lebih ‘freedom’ yang anda akan miliki. Ternyata kempen Hoodies ini membawa padah.

Penduduk Israel sendiri marah dengan iklan berkenaan kerana membandingkan rakyat Israel dengan Iran. Penduduk muslim di Israel khususnya wanita beranggapan iklan berkenaan langsung tidak menghormati agama Islam.

Dalam ruangan komen pada video oleh Nas Daily ini, ramai yang menyokong Nas dan bersetuju kebebasan wanita tidak boleh diukur dengan pakaian yang dipakai. Difahamkan Hoodies telah memadam semua data tentang kempen ini di laman sosial milik mereka. Mereka ‘akur’ dengan desakan orang ramai yang tidak senang dengan kempen berkenaan.

Pengajarannya? Jika membuat sesuatu kempen, pastikan ianya logik dan tidak mengganggu sensitiviti orang lain serta. Jika tidak, backfires kepada jenama anda nanti.


Nas Daily ‘Mohon Maaf’, Adakah Ia Ikhlas?

Nampaknya Nas mendengar rintihan rakyat Malaysia dan beliau berkongsi satu posting khas untuk Rakyat Malaysia. Menerusi perkongsian ini, beliau memberi penjelasan untuk setiap video yang dibuatnya sepanjang di Singapura.

Dalam posting berkenaan, Nas menerangkan beliau tidak mempunyai sebarang niat burut terhadap rakyat Malaysia. Setiap konten yang dibuatnya adalah berkenaan perkara yang beliau nampak ‘unik’ untuk dikongsi bersama pengikutnya. Nas menolak beliau ada agenda atau terlibat dengan pihak tersembunyi untuk menjatuhkan Malaysia.

Perkongsian video oleh Nas bukannya tidak bagus cuma ianya bersifat berat sebelah terutamanya untuk video pemanduan rakyat Singapura yang dipuji oleh Nas. Rata-rata tahu bagaimana sikap sebenar rakyat Singapura memandu apabila sampai ke Malaysia.

Menarik apabila perkongsian ini dihadkan hanya untuk penduduk di Malaysia walhal video yang dibuatnya adalah untuk tatapan seluruh dunia. Sepatutnya, jika beliau ingin membuat penjelasan, mengapa tidak posting ini dibuat secara terbuka untuk dibaca oleh semua di seluruh dunia?

Ikhlas atau tidak, kami biarkan anda yang buat penilaian. Ketika ini beliau berada di China meneruskan perkara yang beliau suka; berkongsi kisah di mana beliau berpijak dan video terbaru ini antara yang kami suka. Adakah anda akan terus mengikuti perjalanan Nas selepas ini?

Saksikan Guns ‘N Roses Beraksi Di ‘Not In This Lifetime Tour Live In Malaysia‘

Guns N’ Roses sekali lagi kembali ke Malaysia tetapi kali ini berbeza kerana line-up asal mereka yang akan menghiburkan anda!

Dapatkan potongan harga sebanyak 15% dengan memasukkan kod MSIA7 untuk setiap kategori (kecuali VVIP)!

Tiket boleh terus dibeli di buytickets.com.my.

Maklumat lanjut layari Facebook Rasmi Guns ‘N Roses, Facebook Fans Guns ‘N Roses, dan Facebook Galaxy Group.


Nas Daily Puji Pemandu Singapura Adalah Yang Terbaik Di Dunia

Beberapa hari yang lalu, ikon terkenal Nas Daily memuat naik video yang memuji bagaimana rakyat Singapura memandu kereta. Bagi beliau, rakyat Singapura adalah yang terbaik dalam memandu dan memarkir kereta.

Tetapi disebabkan Nas Daily tidak boleh memasuki Malaysia, beliau tidak tahu perangai sebenar pemandu dari Singapura sebaik sahaja mereka melepasi sempadan Singapura.

Kebanyakkan (bukan semua) pemandu dari Singapura apabila berada di Malaysia, mereka merasakan mereka above the law dan dapat buat apa sahaja. Ini termasuklah memandu lebih had laju, memarkir di kawasan yang tidak sepatutnya dan banyak lagi.

Dalam satu laporan yang dikeluarkan Berita Harian, Sebanyak 61,057 saman membabitkan kenderaan warga asing masih belum dijelaskan dengan 37,506 saman membabitkan warganegara Singapura, sejak tahun 2014.

Ini membuktikan warga Singapura cuma ‘berkelakuan baik’ di negara mereka sahaja. Mungkin Nas masih belum jumpa pemandu Singapura yang kiasu di atas jalan raya. Video di bawah adalah salah satu kes yang mungkin beliau belum sempat alami dan lihat.

Nas Daily mungkin mahu sangat datang ke Malaysia dan ‘terpaksa’ membuat konten video sebegini rupa. Mungkin beliau teringin sangat makan makanan yang sedap belaka di Malaysia tetapi tidak dapat berbuat demikian.

Saya pasti ramai yang pernah mempunyai pengalaman buruk dengan pemandu dari Singapura. Menerusi komen di video Nas ini, warga Singapura sendiri tidak bersetuju dengan video yang dibuat oleh Nas ini. Apakah anda setuju dengan pendapat Nas ini?


Nas Daily Tersangat Kecewa Selepas Kena ‘Scam’ Dengan Billionaire Kriptowang Dermawan

Satu masa dahulu kriptowang menjadi sebutan dan rebutan ramai kerana ia dianggap sebagai ‘sumber baharu’ kekayaan masa kini. Bagaimanapun sejak kebelakangan ini banyak isu-isu yang timbul sehingga menyebabkan kriptowang menjadi ‘neraka digital’ yang menyebabkan ramai individu terlibat dengannya kerugian, bahkan ada yang terus muflis dalam masa singkat, seperti Sam-Bankman Friend.

Berita yang menggemparkan dunia itu juga telah menarik perhatian Nas Daily, pembina konten digital dari Israel yang pernah berjumpa dengan Sam dan memuat naik video mereka pada bulan Januari lalu.

Menurut Nas Daily, dia telah terbang dari Dubai ke Bahamas menggunakan duit poket sendiri untuk bertemu dengan Sam yang baru berusia 29 tahun, yang pada itu Nas Daily menganggap Sam sebagai seorang ‘bilionair paling dermawan di dunia’ kerana dia mempunyai USD22 bilion hasil daripada aktiviti kriptowang dan mahu sedekahkan kesemua wang tersebut ke badan kebajikan.

Bagaimanapun kekaguman Nas Daily terhadap Sam bertukar menjadi satu kekecewaan dan kemarahannya selepas FTX, syarikat yang diasaskan Sam menjadi muflis ekoran skandal penyalahgunaan dana pelanggan.

“Selepas 9 bulan bertemu dengan Sam, syarikat Sam telah bankrup. Ini bukan bankrup yang biasa tetapi ia adalah satu skandal penipuan. Sam cuba menyembunyikannya, tetapi orang ramai telah tahu kebenarannya pada minggu lalu.

“Dana pelanggan telah hilang berbilion-bilion. Kawan saya telah melabur kesemua wang simpanannya dan semuanya telah hilang pada minggu lalu.

“Ini adalah skandal terbesar di dalam sejarah dunia mata wang kripto yang mengejutkan ramai pihak. Saya berasa amat sedih untuk kawan saya, dunia kripto dan lebih-lebih lagi dalam dunia badan kebajikan,” luah kekecewaan Nas Daily dalam video Instagram terbaharunya.

Apabila anda membuka video YouTube itu, Nas Daily telah menambah perkataan [FRAUD] pada tajuk dan menambah caption video serta komen bahawa video tersebut akan dipadamkan daripada channel Nas Daily dalam tempoh 24 jam.

“AMARAN: Video akan dipadamkan dalam masa 24 jam. Ternyata banyak penipuan berlaku di sini, dan ia menimbulkan kemarahan. Google FTX untuk maklumat lanjut.

“Nah, perkara ini tidak menjadi lebih baik lagi. Malangnya, terdapat perkara yang disembunyikan Sam yang baru sahaja terdedah mengenai FTX. Video ini tidak bermakna lagi. Ia akan dipadamkan dalam masa 24 jam!” petik perkongsian Nas Daily.

Terdahulu Nas Daily telah terbang dari Dubai ke Bahamas untuk bertemu dengan Sam untuk merekod konten video bagaimana Sam mahu menyedekahkan kesemua USD22 bilion kepada badan kebajikan.

Bagaimanapun syarikat kendalian Sam, FTX baru-baru ini telah diisytiharkan muflis selepas pendedahan skandal salah laku pengendalian aset kriptowang pelanggan sehingga menyebabkan ramai pelanggan dan pelabur melarikan diri daripada salah satu platform pertukaran kripto terbesar di dunia.


NASA Bakal Bayar Anda RM74,939 Untuk Berbaring Selama Dua Bulan

Adakah anda sanggup dijadikan ‘bahan ujikaji’ dan menerima bayaran sebanyak £14,000 (~RM74,939)? Perkara yang perlu anda lakukan hanyalah baring di atas katil yang dibina khas dan menonton televisyen atau membaca buku selama 2 bulan. Nampak mudah sahaja kan?

NASA kini sedang mencari sukarelawan yang sesuai untuk eksperimen ini. Untuk pengetahuan anda, ujikaji tersebut dijalankan adalah bertujuan untuk menguji kesan penerbangan angkasa lepas ke atas tubuh manusia.

Hanya 24 sukarelawan sahaja yang akan dipilih dan tarikh penyertaan menjadi sukarelawan akan ditutup pada 24 Mei 2019 ini. Kajian tersebut akan bermula pada bulan September 2019. Bagi anda yang ingin menghantar permohonan, anda boleh email ke [email protected].

Akan tetapi, salah satu syarat permohonan adalah anda mesti tahu bertutur dalam bahasa Jerman berikutan kajian itu disertai oleh Agensi Angkasa Eropah (ESA) dan akan dijalankan di Pusat Aeroangkasa Jerman.

Malah, para sukarelawan yang terpilih nanti juga digalakkan untuk membuat permohonan secara dalam talian untuk belajar kemahiran baharu sepanjang kajian tersebut dijalankan.


NASA Bakal Bina Tapak Operasi Di Bulan

NASA baharu sahaja mengesahkan khabar angin yang beredar sebelum ini mengenai pembinaan infrastruktur kajian di bulan. NASA mengesahkan bahawa mereka akan menghantar sekumpulan pengkaji pertama ke bulan selepas 50 tahun operasi dihentikan.

Pada masa yang sama NASA juga berkongsi mengenai perancangan untuk melancarkan 37 buah roket dalam masa 10 tahun. Pelancaran roket ini dijadualkan bakal bermula sekitar tahun 2024, sekurang-kurangnya 5 buah roket membawa angkasawan dalam misi ini.

#CyberpunkisNow Ars Technica senior space editor Eric Berger has obtained an internal NASA plan for the next 37 rocket launches to the Moon, which includes sending human astronauts in 2024 & establishing a permanent lunar base in 2028. https://t.co/ofIlFsGV5r pic.twitter.com/FwxMPxeiMX

We will build sustainable infrastructure to support missions to Mars and beyond. This is what we’re building. This is what we’re training for. We are going. #Moon2024 pic.twitter.com/dgL6NoZ2Rj

Tapak operasi di bulan pula dijangka bermula pada tahun 2028. Misi ini dijangka akan menelan kos sehingga $20,000,000 (∼RM83,790,000) disamping bantuan dana yang bernilai $8,200,000 (∼RM34,353,900).


NASA Bawa Anda Lihat Bagaimana Keadaan Bumi Yang Semakin Hancur

Terpaksa diakui, bumi yang anda tinggal hari ini usianya semakin tua, keadaannya juga semakin uzur. Kalau kita lihat, antara faktor bencana alam adalah berpunca daripada sikap manusia sendiri. Contoh paling mudah ialah penebangan hutan secara liar. Kesannya, pemanasan global yang tidak terkawal, haiwan kehilangan habitat serta diancam kepupusan, banjir dan banyak lagi.

Buat masa sekarang kita mungkin masih belum rasa lagi terancam akibat daripada kesan itu. Tapi bagaimana pula pada masa hadapan, maksud saya generasi hadapan. Jika ianya berterusan, impaknya pasti lebih dahsyat.

Anda boleh lihat sendiri melalui gambar yang diambil daripada koleksi NASA di bawah ini dengan jelas memperlihatkan perbezaan dahulu dan sekarang.

1. Pedersen Glacier, Alaska. musim panas, 1917 — musim panas, 2005.

2. Aral Sea, Central Asia. Ogos, 2000 — Ogos, 2014

3. Lake Oroville, California. Julai, 2010 — Ogos, 2016.

4. Carroll Glacier, Alaska. Ogos, 1906 — September, 2003.

5. Powell Lake, Arizona and Utah. Mac, 1999 — Mei, 2014.

6. Bear Glacier, Alaska. Julai, 1909 — Ogos, 2005.

7. Forests in Rondonia, Brazil. Jun, 1975 — Ogos, 2009.

8. McCarty Glacier, Alaska. Julai, 1909 — Ogos, 2004.

9. The Dasht River, Pakistan, Ogos, 1999 — Jun, 2011

10. Matterhorn Mountain Ogos, 1960 — Ogos, 2005

11. Mabira Forest, Uganda. November, 2001 — Januari, 2006.

12. Toboggan Glacier, Alaska. Jun, 1909 — September, 2000.

13. Great Man-Made River, Libya, April, 1987 — April, 2010

14. Qori Kalis Glacier, Peru. Julai, 1978 — Julai, 2011

15. Mar Chiquita Lake, Argentina. Julai, 1998. — September, 2011.

16. Muir Glacier, Alaska. Ogos, 1941 — Ogos, 2004.

17. Uruguay Forests, Mac, 1975 — Febuari, 2009.

Sebagai langkah membaik pulih, hari ini kita dapat lihat banyak program-program hijau dianjurkan bagi mempromosikan kempen tersebut. Oleh demikian, sekurang-kurangnya jagalah kebersihan alam sekitar dan sayangilah bumi walaupun anda tak sayang diri sendiri. Sebab bumi ni ramai orang yang guna.

Dinosaur dulu tak suka membaca, tahu apa jadi? Dinosaur pupus.


NASA Buka Kerja Kosong Dengan Gaji Minimum RM200,000 Dan Berikut Adalah Syarat-Syaratnya

NASA telah mengumumkan bahawa mereka sedang berusaha untuk menambah ahli baru dalam department angkasawan – kini terdapat 48 anggota yang aktif. Ini juga adalah sebahagian daripada rancangan mereka untuk memperluaskan misi ruang angkasa pada masa akan datang.

Dilaporkan bahawa gaji angkasawan mampu mencecah sehingga RM200,000 sehingga RM300,000 sebulan.

Tetapi apa agaknya ciri-ciri yang dicari oleh NASA untuk menjadi angkasawan?

Permohonan ini dibuka bagi memilih kumpulan angakasawan bagi pertengahan tahun 2021 dan para pemohon akan memulakan latihan di Johnson Space Center di Houstan, Texas.

NASA memerlukan anda untuk mempunyai Master dalam bidang berkaitan, bersedia untuk hidup dan bekerja 400 kilometer di atas Bumi serta menjadi warganegara AS.

“Kami meraikan tahun ke-20 kami di Angkasa Antarabangsa (ISS) tahun ini, dan kami berada di ambang untuk menghantar wanita pertama ke angkasa dan lelaki ke Bulan menjelang 2024,” kata Pentadbir NASA, Jim Bridenstine.

Big news! Starting March 2 @NASA will begin accepting astronaut applications. Our newest astronauts have what it takes to explore the stars — do you? Check out their advice to #BeAnAstronaut and get your resumes ready! https://t.co/MtguPM6h3A pic.twitter.com/KUlQh7ADDL

— Jim Bridenstine (@JimBridenstine) February 11, 2020

“Bagi segelintir wanita dan lelaki yang sangat berbakat, kami akan mengupah untuk menyertai korps angkasawan kami yang berlainan, ia adalah masa yang luar biasa untuk menjadi angkasawan. Kami meminta semua rakyat Amerika yang layak jika mereka mempunyai apa yang diperlukan untuk memohon mulai 2 Mac.”

Anda perlu mempunyai ijazah Sarjana dalam sains, kejuruteraan atau matematik (STEM) atau dengan menjadi juruterbang pelatih – salah satu jalan yang sering menjadi pilihan ramai. Ijazah perubatan – atau dalam perubatan osteopatik – juga digalakkan untuk memohon.

Calon juga memerlukan pengalaman profesional sekurang-kurangnya dua tahun, atau, jika beliau adalah bekas juruterbang, beliau memerlukan 1,000 jam masa penerbangan untuk memohon.

Dan, buat pertama kalinya, calon akan diminta untuk menyelesaikan ujian atas talian selama dua jam.

Prosesnya dilaporkan sangat teliti dan memerlukan mental yang tinggi. Bayangkan, Januari lalu hanya 11 orang yang lulus manakala 18,000 orang lagi  gagal.

Para pelatih yang terpilih bakal menjalalani kelas di ibu pejabat NASA, antaranya adalah kelas Neutral Buoyancy, robotik, sistem Stesen Angkasa Antarabangsa dan menguji jet latihan T-38 dan mempelajari bahasa Rusia.

Berikut adalah cerita lain mengenai NASA, klik pautan di bawah untuk membaca.

Baru Tiga Hari Jalani Latihan Industri Di NASA, Pelajar Ini Berjaya Temui Rahsia Baharu Alam Semesta

NASA Perkenal Kapal Terbang Elektrik Pertama Dunia


NASA Dedah Ada Asteroid Gergasi Dekati Bumi Pada Bulan Mac Tahun Ini

Asteroid terbesar yang disenaraikan merbahaya akan melintasi Bumi pada tahun 2021 dan akan mencapai titik terdekatnya dengan Bumi pada 21 Mac nanti.

Asteroid dengan nama 2001 FO32 pertama kali ditemui pada 23 Mac 2001. Ia diklasifikasikan sebagai Asteroid Berpotensi Berbahaya (PHA) oleh NASA kerana orbitnya yang hampir dengan Bumi.

Asteroid 2001 FO32 difahamkan mempunyai diameter sekitar 1 km. Walau bagaimanapun, NASA menyatakan bahawa ukuran sebenarnya tidak dapat dipastikan. Berdasarkan data dari cahaya yang dipantulkan oleh asteroid, kemungkinan memiliki diameter antara 0.767 dan 1,714 km.

Pada ukuran itu, 2001 FO32 lebih besar daripada 97 peratus asteroid kecil yang telah diketahui. Namun, ia masih agak kecil jika dibandingkan dengan kelas asteroid gergasi.

2001 FO32 mengorbit Matahari sepenuhnya setiap 810 hari, menurut catatan NASA. Pada jarak terdekatnya, ia akan berada pada jarak 0.3 unit astronomi (AU) dari Matahari, sementara jaraknya 3.11 AU dari Matahari.

Unit astronomi (AU) adalah ukuran jarak berdasarkan pusat Bumi dari pusat Matahari. Satu AU bersamaan dengan 149.6 juta km.

Bagi Bumi, asteroid FO32 2001 hanya berjarak sekitar 2 juta km pada 21 Mac 2020, menurut laporan Earth Sky. Walaupun dari segi jarak, ia tidak kelihatan bahaya, namun ia tetap termasuk dalam kategori asteroid yang berpotensi berbahaya.

Bukan hanya dikira sebagai asteroid terbesar, tetapi juga ia diklasifikasikan sebagai asteroid terpantas di sekitar planet kita pada tahun 2021.

Asteroid FO32 2001 bergerak dengan kelajuan sekitar 123,887 km sejam atau 34,4 km sesaat, berbanding Bumi. Ia lebih pantas daripada Bumi yang bergerak mengelilingi matahari dengan kelajuan sekitar 30 km sesaat.

Earth Sky menyatakan, asteroid ini tidak boleh dilihat menggunakan mata kasar. Ia hanya boleh dilihat dengan menggunakan teleskop berdiameter 8 inci atau lebih besar.

Setelah melalui Bumi pada bulan Mac 2021, asteroid ini bakal menghampiri planet kita pada 31 tahun akan datang, iaitu pada 22 Mac 2052. Namun, jarak terdekat antara asteroid ini dan Bumi hanya akan berlaku setelah 200 tahun akan datang.

Terdahulu, NASA mengkaji asteroid gergasi, dinilai antara yang kaya dengan sumber. Klik pautan di bawah untuk membaca.

NASA Kaji Asteroid Gergasi Yang Bernilai RM41,563,418,211,000,000,000

Dua Pelajar Berusia 14 Tahun Dedah Ada Asteroid Yang Sedang Dekati Bumi

Netizen Risau Asteroid Gergasi Bakal ‘Menghentam’ Bumi Esok, NASA Minta Semua Bertenang


84 Peratus Rakyat Malaysia Dilaporkan Tiada Simpanan Bulanan Yang Tetap

Umum tahu memiliki simpanan sememangnya keperluan buat setiap individu. Simpanan boleh digunakan sebagai tabungan untuk membeli keperluan pada masa akan datang mahupun sewaktu kecemasan.

Dalam pada itu, pada ketika ini memiliki simpanan dilihat sebagai ‘kemewahan’ buat seseorang selepas Jaringan Pendidikan Kewangan (FEN) melaporkan 84% rakyat Malaysia tidak mempunyai simpanan bulanan yang tetap.

Menurut Pengerusi Kumpulan Wang Simpanan Pekerja (KWSP), Tan Sri Ahmad Badri Mohd Zahir, kebanyakan rakyat Malaysia hanya menyimpan secara tetap untuk jangka pendek sebelum dikeluarkan semula pada hujung bulan bagi menampung perbelanjaan harian.

“Data itu juga menunjukkan 52 peratus berasa sukar untuk mengenepikan RM1,000 bagi kegunaan kecemasan.

“Selain itu, 76 peratus rakyat Malaysia mempunyai belanjawan, tetapi tidak semua benar-benar mematuhi belanjawan itu,” katanya ketika berucap pada Majlis Pelancaran Aplikasi Belanjawanku 2022/2023 di Menara KWSP pada Selasa lalu.

Sementara itu, difahamkan 50% daripada Rakyat Malaysia tidak mempunyai simpanan mencecah RM1,000 untuk kegunaan ketika kecemasan.


NASA Hantar Kapal Angkasa, Kaji Asteroid Gergasi Bernilai RM41,563,418,211,000,000,000

NASA kini dalam misi untuk mengkaji lebih lanjut mengenai asteroid gergasi yang dikatakan mempunyai nilai lebih besar daripada ekonomi dunia. Asteroid yang dikatakan berada di antara Marikh dan Musytari itu difahamkan adalah logam besar yang jika dibawa ke Bumi, mampu untuk memberi kekayaan kepada seluruh umat manusia.

Asteroid gergasi yang dipanggil 16 Psyche selebar 140 batu/226 kilometer  ini dianggarkan bernilai kira-kira $ 10,000 quadrillion atau $ 10,000,000,000,000,000,000 (RM 41,563,418,211,000,000,000) sekitar 10,000 kali ganda ekonomi global. Selain logam, ia dikatakan mempunyai teras besi, nikel dan emas yang bernilai tinggi.

Kapal angkasa Psyche NASA dilaporkan akan terbang menuju ke asteroid tersebut pada Ogos 2022 dan tiba di asteroid pada 2026. Bagaimanapun, disebabkan beberapa isu yang tidak dapat dielak seperti masalah perisian dan pembangunan, maka misi ini terpaksa ditangguhkan buat sementara waktu. Melalui laman sesawang NASA, tarikh baru untuk misi ini adalah pada Oktober 2023.

Misi ini adalah sebahagian daripada Program Penemuan NASA bagi misi angkasa lepas robotik kos rendah. Kebanyakan asteroid yang ditemui mempunyai permukaan keras berbatu atau berais, tetapi memandangkan 16 Psyche dianggap sebagai asteroid dengan permukaan logam, jadinya misi ini akan lebih terarah kepada memahami mengenai hubungannya dengan teras Bumi.

16 Psyche terletak sekitar 230 juta batu (370 juta kilometer) dari Bumi dan berukuran 140 batu (226 kilometer). Seperti kebanyakan asteroid yang berbatu atau berais, apa yang membuat Psyche lebih istimewa adalah hampir seluruh intinya adalah logam, sama seperti Bumi, menurut satu kajian yang diterbitkan dalam Planetary Science Journal.

Bagi anda yang sudah berkira-kira untuk menjadi jutawan sekiranya NASA berjaya membawa pulang asteroid ini ke Bumi – anda perlu bersikap lebih realistik. NASA dalam kenyataan mereka berkata bahawa kajian ini adalah semata-mata untuk sains dan tidak akan melakukan perlombongan atau merancang untuk menghasilkan wang dari asteroid ini.


NASA Jumpa Planet Mirip Bumi Dengan Atmosfera Aneh

Saintis berjaya menemukan sebuah planet yang menyerupai Bumi. Planet ini yang mempunyai jarak 90 tahun cahaya dari Bumi ini difahamkan mempunyai atmosfera yang aneh dengan awannya berisi air.

Dilaporkan oleh CNN, eksoplanet yang disebut TOI-1231b, melengkapkan orbit penuh di sekitar bintangnya setiap 24 hari Bumi. Ia mengorbit bintang merah jenis M yang dikenali sebagai NLTT 24399. Penemuan planet ini diperincikan dalam kajian baru yang akan diterbitkan dalam edisi The Astronomical Journal yang akan datang.

“Planet ini, TOI 1231 b, [mempunyai] suhu serupa dengan Bumi, ini kerana bintang induknya yang lebih sejuk dan kurang terang,” kata pengarang bersama kajian, Diana Dragomir, penolong profesor di jabatan fizik dan astronomi Universiti New Mexico, dalam satu kenyataan.

Para penyelidik dapat menentukan radius dan jisim planet ini, yang membantu mereka mengira ketumpatannya dan menyimpulkan komposisinya. “TOI 1231 b mampu mempunyai atmosfera hidrogen atau hidrogen-helium yang besar, atau atmosfera wap air yang lebih padat,” kata Dragomir.

Penyelidik turut percaya planet ini mempunyai suhu sekitar 60 darjah Celsius. Ini menjadikannya sebagai salah satu eksoplanet kecil yang paling sejuk dan tersedia untuk dikaji lebih mendalam pada masa akan datang.

“Berbeza dengan kebanyakan planet yang dikesan setakat ini, yang selalu mempunyai suhu panas dalam ratusan atau ribuan darjah, TOI-1231 b pula adalah sangat sejuk,” kata pengarang utama kajian Jennifer Burt dari Makmal Jet Propulsion NASA di Pasadena, California.

Sebelum ini, sebuah planet kecil seperti K2-18 b, yang ditemui pada tahun 2015 telah dikaji lebih mendalam dan para saintis berjaya menemukan air di atmosferanya.

“TOI-1231 b adalah satu-satunya planet lain yang kita ketahui dalam julat ukuran dan suhu yang sama, jadi pemerhatian masa depan planet baru ini akan memungkinkan kita untuk menentukan seberapa besar awan air (atau jarang) terbentuk di sekitar ini.” kata Burt.

Kini, TOI-1231 b dinilai sebagai calon untuk kajian lebih mendalam oleh Teleskop Angkasa Hubble atau Teleskop Angkasa James Webb, yang dijadualkan bakal dilancarkan bulan Oktober.

Webb akan mempunyai kemampuan untuk mengintip atmosfera eksoplanet dan membantu menentukan komposisinya. Dan Hubble dijadualkan untuk melihat eksoplanet akhir bulan ini.

NASA kongsi imej perbezaan kawasan hutan di antara Sarawak dan Brunei. Klik pautan di bawah untuk membaca.

NASA Kongsi Imej Perbezaan Kawasan Hutan Di Antara Sarawak Dan Brunei

Misi Ke Marikh Tahun 2024, NASA ‘Benarkan’ Angkasawan Jadi Kanibalisme

Dakwaan Matahari Akan Terbit Dari Sebelah Barat Adalah Palsu, Lapor NASA


NASA Kaji Asteroid Gergasi Yang Bernilai RM41,563,418,211,000,000,000

Teleskop Angkasa Hubble NASA telah menemui asteroid gergasi yang dianggap luar biasa, berat dan sangat berharga yang dinamakan sebagai “16 Psyche”, ia berada di antara Marikh dan Musytari.

Asteroid gergasi yang diperbuat daripada logam ini dianggarkan bernilai kira-kira $ 10,000 quadrillion atau $ 10,000,000,000,000,000,000 (RM 41,563,418,211,000,000,000) sekitar 10,000 kali ganda ekonomi global pada tahun 2019, lapor Observer.

16 Psyche terletak sekitar 230 juta batu (370 juta kilometer) dari Bumi dan berukuran 140 batu (226 kilometer). Seperti kebanyakan asteroid yang berbatu atau berais, apa yang membuat Psyche lebih istimewa adalah hampir seluruh intinya adalah logam, sama seperti Bumi, menurut satu kajian yang diterbitkan dalam Planetary Science Journal pada Isnin lalu.

Sebilangan besar asteroid terdiri daripada ais dan batu tetapi 16 Psyche terdiri dari 27 quadrillion 2 ratus triliun tan besi dan nikel, ia juga dilaporkan mengandungi emas didalamnya.

“Kami telah melihat meteorit yang kebanyakannya logam, tetapi Psyche mungkin unik kerana ia mungkin asteroid yang lahir sepenuhnya dari besi dan nikel,” kata Tracy Becker, salah seorang penulis kajian dan saintis di Southwest Research Institut di San Antonio, Texas.

Difahamkan, untuk mengenal dan melihat lebih dekat asteroid gergasi ini, NASA dilaporkan akan mengirim kapal angkasa ke sana pada Ogos 2022 bagi memberi gambaran yang lebih jelas mengenai inti dan dasarnya, lapor The New York Post.

Becker menambah, “Apa yang membuat Psyche dan asteroid lain begitu menarik ialah mereka dianggap sebagai blok bangunan sistem suria. Untuk memahami apa yang sebenarnya membentuk planet dan berpotensi melihat bahagian dasar planet ini adalah sesuatu yang sangat menarik.

“Sebaik sahaja kita sampai di Psyche, kita benar-benar akan memahami apakah masalahnya, biarpun jika itu akan mengubah apa yang kita harapkan. Setiap kejutan, selalu menggembirakan,” katanya seperti yang dilaporkan oleh Lad Bible.

Bagi anda yang sudah berkira-kira untuk menjadi jutawan sekiranya NASA berjaya membawa pulang asteroid ini ke Bumi – anda perlu bersikap lebih realistik.

NASA dalam kenyataan mereka berkata bahawa kajian ini adalah semata-mata untuk sains dan tidak akan melakukan perlombongan atau merancang untuk menghasilkan wang dari asteroid ini.

Terdahulu, NASA menawarkan RM85,000 kepada sesiapa yang berjaya mencipta tandas. Klik pautan di bawah untuk membaca.

NASA Tawar RM85,000 Kepada Sesiapa Yang Berjaya Mencipta Tandas Dan Ini Adalah Syaratnya

Status Biasiswa NASA Meragukan, Azhar Ali Akhirnya Mengaku Ia Tidak Benar


NASA Keluarkan Jam Tangan Sempena Ulang Tahun Ke-60

Pelbagai langkah telah diambil oleh pihak NASA untuk sentiasa lebih dekat bersama orang ramai. Antaranya kolaborasi bersama Heron Preston dan Mercer Amsterdam untuk menghailkan produk fesyen seperti pakaian, kasut dan aksesori. Terbaru, NASA telah mengumumkan kolaborasi bersama Anicorn.

Bersempena dengan ulang tahun NASA yang ke-60, kolaborasi NASA dan syarikat pengeluar jam tangan dari Hong Kong, Anicorn akan mengeluarkan jam tangan edisi terhad.

Hanya 60 utas jam tangan sahaja yang akan dijual di pasaran. Setiap pembelian jam tangan ini akan disertakan dengan kotak khas beserta dengan waranti dan kordinat Kennedy Space Center di Florida yang terpahat pada tembaga.

Menariknya, keunikan jam ini terletak pada seramik bulat yang akan berputar menunjukkan jam. Warna putih dijadikan tema jam ini dan dihiasi dengan jahitan warna merah untuk nama ‘NASA’ tali jam. Cool bukan?


NASA Kongsi Imej Perbezaan Kawasan Hutan Di Antara Sarawak Dan Brunei

The National Aeronautics and Space Administration atau lebih dikenali sebagai NASA telah mengeluarkan satu imej yang menunjukkan perbezaan di antara kawasan hutan di Sarawak dan Brunei.

Imej yang dimuat naik oleh Kedutaan Amerika Syarikat Bandar Seri Begawan, Brunei menunjukkan perbezaan ketara dengan kebanyakan hutan-hutan di Sarawak seperti ditarah teruk sehingga menampakkan warna tanah, manakala di Brunei, hutan-hutannya masih kekal terjaga.

Dalam hantaran terbabit, pihak kedutaan AS turut menyatakan bahawa Malaysia menggunakan tanah dengan cara yang agresif bagi menanam kelapa sawit yang menjadi sumber ekonomi di negara ini.

Walaupun gambar ini di ambil pada tahun 2012 dengan menggunakan ASTER – satu alat yang dikendalikan oleh pihak AS dan Jepun. Tetapi ia jelas memberi kita kejutan dan tidak dapat dibayangkan bagaimana agaknya rupa bentuk muka bumi di Sarawak kini.

Terdahulu, seorang pelajar dari Malaysia telah berkongsi ‘kejayaan’ dia mendapatkan biasiswa NASA. Namun, ia seperti meragukan. Klik pautan di bawah untuk membaca.

NASA Buka Kerja Kosong Dengan Gaji Minimum RM200,000 Dan Berikut Adalah Syarat-Syaratnya


NASA Mahu Bayar Sukarelawan Yang Sanggup Tinggal Di Marikh Selama Setahun, Berminat?

NASA kini mahu mengupah individu yang sanggup untuk hidup dalam simulasi kehidupan di Mars selama setahun. Mereka yang lulus akan mendapat latihan mendalam mengenai bagaimana rasanya menjadi angkasawan yang ditempatkan di planet Marikh untuk misi jarak jauh.

Misi simulasi, yang disebut Crew Health and Performance Exploration Analog (CHAPEA) dirancang sebagai ujian bagi menghadapi cabaran, rintangan dan kesukaran ketika berada di planet Marikh. “Analogi ini sangat penting untuk mencari penyelesaian bagi memenuhi keperluan hidup yang kompleks di permukaan Marikh,” kata saintis teknologi makanan utama Grace Douglas dari Pusat Angkasa Johnson NASA di Houston.

Program CHAPEA merangkumi tiga misi analog, yang pertama dalam fasa pemilihan, kemudian misinya akan bermula pada musim gugur 2022 dan lanjutan daripada projek ini akan berlangsung pada tahun 2024 dan 2025.

Dalam simulasi yang dijalankan sepanjang tahun ini, empat anak kapal akan tinggal dan bekerja di Mars Dune Alpha. Ini kawasan habitat seluas 160 meter yang diasingkan di Johnson Space Center. Kawasan yang dirancang oleh firma seni bina BIG-Bjarke Ingels Group ini akan menempatkan kru untuk mereka menangani pelbagai tugas dan masalah.

Untuk menjadi sukarelawan ini, NASA mengharuskan anda untuk menjadi warganegara Amerika Syarikat. Mempunyai tubuh badan yang sihat serta bermotivasi tinggi, berusia 30 hingga 55 tahun dengan keinginan yang kuat untuk bertualang. Keperluan lain adalah tidak merokok, mahir berbahasa Inggeris, dan mempunyai pengalaman luas dalam bidang yang relevan – termasuk ijazah sarjana atau setaraf, selain dua tahun pengalaman profesional – atau mempunyai sekurang-kurangnya 1,000 jam penerbangan sebagai juruterbang.

Di Mars Dune Alpha, setiap anak kapal akan mendapat ruang mereka sendiri. Di tempat lain, susun atur merangkumi kawasan kerja, stesen tumbuh-tumbuhan, bilik perubatan, dapur, ruang kecergasan, dan ruang tamu bersama. Sistem pencahayaan, suhu dan bunyi semuanya boleh disesuaikan. Manakala kebanyakan perabot mampu dipindahkan bagi membantu kru menyesuaikan diri dengan keperluan mereka.

NASA buka kerja kosong dengan gaji minimum RM200,000 dan berikut adalah syarat-syaratnya. Klik pautan di bawah untuk membaca.

Baru Tiga Hari Jalani Latihan Industri Di NASA, Pelajar Ini Berjaya Temui Rahsia Baharu Alam Semesta

NASA Kaji Asteroid Gergasi Yang Bernilai RM41,563,418,211,000,000,000


NASA Mula Uji Joby, Mahu ‘Teksi Udara’ Jadi Perkara Normal Secepat Mungkin

Baru-baru ini, pasukan Advanced Air Mobility (AAM) NASA telah melakukan ujian penerbangan pembangunan dengan sebuah syarikat teksi udara, Joby Aviation di fasilitinya pada 10 September lalu.

Ini merupakan kali pertama NASA menguji pesawat eVTOL yang menjadi sebahagian daripada Kempen Nasional untuk meningkatkan keyakinan orang ramai dan mempercepatkan pasaran penerbangan pengangkutan penumpang dan kargo di kawasan bandar, pinggir bandar, luar bandar dan wilayah.

A post shared by Joby Aviation (@joby_aviation)

Ketika ujian tersebut dibuat, NASA telah mengumpulkan maklumat bagaimana kenderaan tersebut bergerak, berbunyi dan cara ia berkomunikasi dengan pengawal (controller).

Pasukan AAM menggunakan kemudahan akustik mudah alih dan membina lebih daripada 50 mikrofon untuk mengukur profil bunyi pesawat Joby (dikuasakan 6 motor elektrik) dalam fasa penerbangan yang berbeza.

Dalam masa yang sama, NASA juga mengumpulkan prestasi kenderaan dan data akustik untuk digunakan dalam pemodelan dan simulasi konsep ruang udara masa depan.

Ujian ini akan membantu mereka mengenal pasti jurang dalam peraturan dan dasar semasa Pentadbiran Penerbangan Persekutuan untuk membantu memasukkan pesawat AAM ke dalam Sistem Ruang Udara Nasional.

We plan to bring our @jobyaviation aircraft to market in 2024. Here's what makes it special. #evtol #zeroemissions #uam pic.twitter.com/m2rgq8tpLm

— Joby Aviation (@jobyaviation) June 15, 2021

A post shared by NASA Aeronautics (@nasaaero)

Menurut NASA, mereka percaya bahawa pesawat eVTOL bakal berfungsi sebagai teksi udara buat orang ramai yang tinggal di kawasan bandar serta daerah sekitarnya di seluruh negara.

Sekaligus menjadikan kenderaan tersebut sebagai satu lagi pilihan pengangkutan untuk memindahkan orang dan barangan pada masa akan datang.

Pada masa sama, sistem ini turut merangkumi pesawat-pesawat udara lain seperti dron pengiriman barangan dan kenderaan pengangkutan perubatan.

Dalam satu perkembangan lain, NASA memberi dua pilihan sekiranya anak kapalnya mati di angkasa lepas, dibiarkan terapung atau dimakan oleh angkasawan yang lain.

Misi Ke Marikh Tahun 2024, NASA ‘Benarkan’ Angkasawan Jadi Kanibalisme

‘Rover’ Bersejarah NASA Di Marikh Dikawal Oleh Saintis Ini Di Rumahnya Sahaja


NASA Pantau Dua Asteroid Dekati Bumi, Didakwa Bersaiz Bangunan Pencakar Langit

Dua asteroid sebesar bangunan pencakar langit bakal melintasi Bumi pada hujung minggu ini. Asteroid pertama, dinamakan 2016 CZ31, berukuran 122 meter dan asteroid kedua, bernama 2013 CU83, berukuran 183 meter, lapor The Sun.

Asteroid pertama, yang digelar 2016 CZ31, akan bergerak pada kelajuan kira-kira 55,618 km/j. Ahli astronomi menganggarkan bahawa asteroid berukuran kira-kira 122 meter pada titik terluasnya, bersamaan dengan bangunan 40 tingkat.

Menurut NASA, asteroid itu akan melintasi Bumi dalam jarak selamat kira-kira 1,740,000 batu atau 2,800,000 kilometer, atau lebih tujuh kali ganda jarak purata antara Bumi dan bulan. “Batu angkasa ini menghampiri Bumi setiap beberapa tahun, dengan dijadualkan kembali ke Bumi pada Januari 2028,” tulis NASA.

Asteroid kedua pula bakal melintasi Bumi pada jarak yang lebih jauh iaitu kira-kira 6.96 juta km dari Bumi atau kira-kira 18 kali ganda jarak purata antara Bumi dan bulan.

Asteroid, berukuran kira-kira 183 meter pada titik terluas yang boleh dilihat dan bergerak pada kelajuan 21,168 km/j. Kedua-dua fenomena ini direkodkan sebagai yang lebih jauh daripada asteroid 2022 NF pada 7 Julai 2022, yang berada dalam jarak 90,000 km atau kira-kira 23% daripada jarak purata antara Bumi dan bulan.

NASA dan agensi angkasa lepas memantau dengan teliti beribu-ribu objek dekat Bumi seperti ini. Oleh sebab itu, agensi angkasa lepas memandang serius apa sahaja objek yang mendekati Bumi.

Pada November 2021, NASA melancarkan kapal angkasa yang ditugaskan untuk mengubah laluan asteroid yang dipanggil Ujian Pengalihan Asteroid Berganda (DART), yang akan mengalih laluan asteroid Dimorphos selebar 160 meter pada musim luruh 2022. Perlanggaran itu tidak akan memusnahkan asteroid, tetapi ia mungkin bergerak jauh dari Bumi.

‘Rover’ bersejarah NASA di Marikh dikawal oleh saintis ini di rumahnya sahaja. Rujuk pautan di bawah untuk membaca.

Dakwaan Matahari Akan Terbit Dari Sebelah Barat Adalah Palsu, Lapor NASA

NASA Buka Kerja Kosong Dengan Gaji Minimum RM200,000 Dan Berikut Adalah Syarat-Syaratnya


NASA Perkenal Kapal Terbang Elektrik Pertama Dunia

NASA sedang membangunkan kapal terbang elektrik pertama di dunia.

Pesawat itu, yang dikenali sebagai Maxwell akan menjadi kapal terbang elektrik pertama yang dihasilkan sepenuhnya oleh NASA. Ia telah dibangunkan sejak 2015, tetapi telah dipamerkan untuk pertama kali pada tahun ini dengan harapan untuk memperluaskan pasaran.

Dalam satu kenyataan oleh Brent Cobleigh, Pengurus Projek untuk Demonstrasi dan Kemampuan Penerbangan NASA menyatakan bahawa industri pesawat akan menghadapi teknologi baharu jika Maxwell siap sepenuhnya.

Tambah beliau lagi, teknologi yang sedang dibina oleh NASA ini telah berjaya menangkap mata beberapa syarikat besar kapal terbang komersial dan mungkin akan diguna pakai bagi membina produk komersial yang boleh digunakan oleh orang awam.

Pesawat itu mempunyai 14 motor elektrik yang dikuasakan dengan bateri lithium ion – teknologi yang sama digunakan untuk telefon bimbit dan kereta elektrik.

Apa yang membezakan pesawat elektrik ini dengan pesawat komersial adalah Maxwell hanya mampu terbang sehingga ketinggian 14,000 kaki manakala pesawat komersial mempunyai kemampuan untuk terbang sehingga 45,000 kaki – tetapi para penyelidik mengharapkan pesawat itu boleh digunakan untuk pengangkutan awam.

NASA juga mencipta simulator yang baru bagi membolehkan jurutera dan juruterbang merasai pengalaman berada di dalam Maxwell jika ianya sudah siap sepenuhnya.

Maxwell bakal menjadi kebanggaan terbaharu NASA selama beberapa dekad selepas sejarah tercipta dengan Bell X-1 pesawat dengan bentuk peluru yang pertama memecahkan halangan bunyi dan pesawat roket X-15 yang diterbangkan oleh Neil Armstrong sebelum dia menyertai misi ke bulan.

Berikut adalah artikel lain mengenai NASA untuk rujukan anda. Klik pautan di bawah untuk bacaan penuh.

NASA Tawar Penginapan Di ISS Dengan Harga RM145,180 Satu Malam

Pelajar Sarawak Terpilih Antara Pemenang Rekaan Logo Anjuran NASA


NASA Respon Permintaan Peminat Untuk Selamatkan Tony Stark

Nampaknya NASA tidak terlepas daripada ‘dipetik’ oleh peminat Marvel Cinematic Universe (MCU) ketika keluarnya trailer rasmi pertama Avengers: Endgame beberapa hari yang lalu.

Dalam trailer berkenaan, dapat dilihat Tony Stark sedang ‘sesat’ di angkasa lepas dan sedang cuba berhubung dengan sesiapa sahaja di bumi. Disebabkan situasi berkenaan, peminat Marvel ‘merayu’ untuk NASA menyelamatkan Tony Stark supaya beliau boleh kembali ke bumi.

@NASA Would you please rescue Mr. Tony Stark from outer space? He's near the moon Titan. The world desperately need him. You can ask for Captain Steve Rogers for help. He'll be glad to lend a hand.

— Dave Lynoel Mison (@davelynoel) December 10, 2018

Ianya hanyalah satu gurauan tetapi NASA tetap memberi respon terhadap permintaan peminat Marvel. NASA menasihati Marvel untuk cuba mencari isyarat daripada Tony Stark terlebih dahulu dan jika tidak berjaya, Marvel perlu menggunakan segala sumber yang ada di bumi untuk mengesan isyarat Tony Stark di angkasa.

Hey @Marvel, we heard about Tony Stark. As we know, the first thing you should do is listen in mission control for “@Avengers, we have a problem.” But if he can’t communicate, then we recommend ground teams use all resources to scan the skies for your missing man pic.twitter.com/zavXrsPljq

Ini menunjukkan pihak NASA juga merupakan peminat Marvel dan sudi meluangkan masa untuk melayan karenah peminat Marvel. Ianya juga satu pendekatan yang baik serta santai daripada NASA untuk menarik minat orang luar mengenali dengan lebih lanjut tentang angkasa lepas. Terbaiklah NASA!


8BitDo Keluarkan Alat Kawalan Permainan Retro Ala Nintendo

Syarikat pengeluar alat kawalan permainan retro, 8BitDo baru-baru ini mengeluarkan model terbaharu alat elektronik retro ala Nintendo iaitu E3 2018. Selain daripada siri E3, 8BitDo juga memperkenalkan beberapa lagi controller seperti SN30 Pro+ dengan rekaan persis controller PlayStation.

Peranti ini berfungsi dengan sambungan Bluetooth yang membenarkan controller ini untuk disambung ke peranti lain seperti PC atau Mac mahupun telefon bimbit Android atau iOS. 8BitDo akan memperkenalkan siri SN30 Plus+ menggunakan dua bateri bersaiz AA yang boleh dicas semula.

Zero 2 merupakan controller terkecil yang hanya bersaiz rantai kunci. Zero 2 merupakan controller sama rekaan dengen siri SN30 yang bersaiz mini. Controller ini dikeluarkan dengan warna-warna yang diinspirasikan daripada peranti klasik Nintendo. Zero 2 boleh digunakan pada telefon bimbit, tablet atau mana-mana peranti kecil yang menyokong Bluetooth.

Siri controller ini boleh didapatkan melalui laman web 8BitDo. Mungkin pertarungan Mobile Legend atau PES di telefon bimbit anda menjadi lebih lancar selepas ini.


NASA Selamatkan Bumi Dalam ‘Misi Bunuh Diri’, Lancar Ujian Serangan Ke Atas Asteroid

Kapal angkasa NASA dalam misi selamatkan Bumi berjaya menghentam asteroid dalam ujian bersejarah dengan tujuan untuk mengubah laluan batu angkasa tersebut. Kapal angkasa Double Asteroid Redirection Test (DART), dilancarkan bertujuan untuk melanggar Dimorphos, asteroid bersaiz kecil dan dikategorikan sebagai tidak berbahaya yang terletak kira-kira 6.8 juta batu dari Bumi.

Menurut The Guardian, Misi yang menelan belanja sebanyak $325 juta itu direka untuk mengkaji sama ada pelanggaran itu mampu ‘mendorong’ asteroid tersebut mengubah laluannya. Hasilnya nanti akan memberi satu sudut pandang baharu buat para saintis dalam teknologi pertahanan planet.

IMPACT SUCCESS! Watch from #DARTMIssion’s DRACO Camera, as the vending machine-sized spacecraft successfully collides with asteroid Dimorphos, which is the size of a football stadium and poses no threat to Earth. pic.twitter.com/7bXipPkjWD

Kapal angkasa DART merempuh Dimorphos pada jam 7.14 malam. Difahamkan bahawa ia menjunam ke permukaan asteroid pada kelajuan 14,000 mph. Dalam satu video yang dimuat naik oleh NASA, kelihatan kapal angkasa DART bergerak laju ke permukaan Dimorphos beberapa minit sebelum hentaman itu berlaku.

Pentadbir NASA Bill Nelson berkata usaha yang dijalankan oleh sekumpulan saintis dari pelbagai negara ini akan membantu melindungi Bumi daripada serangan asteroid. “Kami menunjukkan bahawa pertahanan planet adalah usaha global,” kata Nelson.

Bagi mengetahui bahawa misi NASA untuk selamatkan Bumi ini berjaya atau tidak, NASA memerlukan beberapa minggu sebelum dapat mengesahkan sebarang perubahan dalam laluan asteroid tersebut. Matlamat misi ini adalah untuk melihat adakah terdapat perubahan – walaupun perubahan kecil – yang mampu untuk menghalang daripada berlakunya bencana besar yang akan memberi kesan kepada kehidupan di Bumi.

Asmall, satelit buatan Itali yang digunakan sebagai sebahagian daripada misi ini bakal terbang dalam jarak 25 hingga 50 batu dari Dimorphos bagi mengambil dan melihat kesan yang telah dibuat oleh kapal angkasa DART.

Don't want to miss a thing? Watch the final moments from the #DARTMission on its collision course with asteroid Dimporphos. pic.twitter.com/2qbVMnqQrD

Untuk rekod, Dimorphos adalah asteroid bersaiz 525 kaki lebar, ia mengorbit asteroid yang lebih besar dipanggil Didymos yang berukuran 2,500 kaki. Baik Dimorphos mahupun Didymos, kedua-dua batu angkasa ini tidak mendatangkan ancaman kepada Bumi.

Dalam beberapa minggu akan datang, teleskop akan digunakan untuk mengkaji Dimorphos dan orbitnya. Misi yang diketuai oleh Agensi Angkasa Eropah (ESA) yang dijadualkan dilancarkan pada 2024, akan mengkaji kawah hentaman pada asteroid dan meneliti Dimorphos dan Didymos dengan lebih terperinci.


NASA Tawar Penginapan Di ISS Dengan Harga RM145,180 Satu Malam

NASA bakal membuka Stesen Angkasa Antarabangsa (ISS) kepada pelancong pada tahun 2020 untuk tujuan perniagaan. Ini merupakan berita baik buat anda yang ingin ke angkasa lepas.

Untuk pengetahuan anda, NASA akan membuka stesen tersebut untuk misi angkasawan peribadi dimana hanya membenarkan 2 penerbangan setiap tahun dimana mengambil masa maksimum 30 hari.

.@Space_Station is open for commercial business! Watch @Astro_Christina talk about the steps we're taking to make our orbiting laboratory accessible to all Americans. pic.twitter.com/xLp2CpMC2x

Malah, harga yang perlu dibayar untuk penginapan adalah dianggarkan sebanyak $35,000 (~RM145,180) untuk satu malam. Justeru itu, angkasawan persendirian tersebut akan dibawa secara ekslusif oleh dua syarikat yang sedang membangunkan kenderaan untuk NASA termasuk SpaceX dan Boeing.

Difahamkan harga yang ditawarkan termasuk bayaran untuk seorang angkasawan, bantuan pernafasan serta, penggunaan tandas serta penyediaan makanan dan ubat-ubatan. Harga bagi elektrik disewakan pada harga $42 (RM174.22) sejam untuk setiap kilowatt. Buat anda yang mahu holiday dengan lebih bergaya mungkin ini pengalaman baru yang boleh anda terokai.


NASA Tawar RM85,000 Kepada Sesiapa Yang Berjaya Mencipta Tandas Dan Ini Adalah Syaratnya

Bagi sesetengah orang, soalan yang sering disoal ketika mereka berbincang tentang angkawasan adalah bagaimana mereka buang air besar atau kecil di atas sana?

Isu ini sering dibincangkan beberapa kali, tetapi rupanya aktiviti membuang lebihan yang ada di dalam badan adalah perkara yang rumit di atas sana. Itulah sebabnya NASA telah hadir dengan satu inisiatif, di mana mereka mengadakan satu pertandingan mereka tandas untuk digunakan bagi misi Artemis Moon pada tahun 2024 nanti, lapor Business Insider.

Tampil dengan Lunar Loo Challenge, NASA dengan kerjasama HeroX mengajak orang ramai untuk menyertai pertandingan ini. Reka bentuk terbaik akan ditawarkan hadiah wang tunai sebanyak $ 20,000 atau sekitar RM 85,000.

Antara syarat utama buat anda yang mahu menyertainya adalah tandas tersebut boleh menahan 500 gram najis dan hingga 1 liter air kencing dalam satu masa. Selain itu juga, tandas itu mampu menampung sekitar 114 gram darah haid bagi setiap anak kapal setiap hari. Yang paling penting, kru angkasawan tidak terdedah kepada air kencing atau apa-apa bahan buangan yang lain.

Tandas itu juga mesti mampu berfungsi di persekitaraan graviti mikro ruang dan graviti Bulan, iaitu sekitar seperenam graviti Bumi. Tandas juga mestilah ringan dan lebih kecil daripada kebanyakkan model supaya NASA tidak perlu menggunakan terlalu banyak bahan bakar sewaktu mahu membawanya ke ruang angkasa.

Sesiapa sahaja boleh mengikuti cabaran ini dan reka bentuk terbaik akan menerima hadiah $ 20,000, tempat kedua akan memenangi $ 10,000 dan pemenang tempat ketiga akan memenangi $ 5,000. Buat anda yang mahu mencuba, boleh terus ke laman web Lunar Loo atau klik di sini.

Menurut Space.com, semasa program Apollo NASA pada tahun 1960-an dan awal tahun 1970-an, angkasawan akan membuang air kecil ke dalam “tabung lega”, di mana mereka akan membuang air kecil ke angkasa dan ia akan membeku di sana. Angkasawan Apollo juga harus mencari cara memasukkan sisa pepejal mereka ke dalam beg plastik yang harus mereka bawa kembali ke Bumi untuk dikaji.

Terdahulu, NASA membuka kerja kosong dengan gaji minimum RM200,000. Klik pautan di bawah untuk membaca lebih lanjut.

NASA Buka Kerja Kosong Dengan Gaji Minimum RM200,000 Dan Berikut Adalah Syarat-Syaratnya

G-Shock Lancar Model DW-5600 Khas Bersama NASA

Netizen Risau Asteroid Gergasi Bakal ‘Menghentam’ Bumi Esok, NASA Minta Semua Bertenang


NASA Umumkan Pemenang Pertandingan 3D Printed Planet Marikh

Selain terkenal dengan program penghantaran manusia ke bulan dan angkasa lepas, NASA juga baru-baru ini telah mengumumkan pemenang pertandingan 3D printed di Planet Marikh.

Pertandingan di sertai ramai pihak dan pasukan pereka yang diberi tugasan menyelesaikan masalah atau isu mengenai pengangkutan bahan-bahan ke Marikh dan juga mengenalpasti masalah dan suasana di planet itu.

Tempat pertama pertandingan ini telah dimenangi oleh pasukan Zopherus from Arkansas yang mana mereka telah menghasilkan pengangkutan seperti kaki labah-labah yang menggunakan 3D printer.

Pemenang utama pertandingan ini telah ditawarkan dengan hadiah wang tunai bernilai $100,000 (RM406,420) oleh NASA dan model 3D ini bakal cuba direalisasikan seawal tahun hadapan.